text:
Oranjestad-Aunke fraccion di AVP ta bay wak e cifranan di presupuesto 2015 di serca y evalua nan den e cuadro financiero di e plan di “Presupuesto Balansa” y di e “Plan di presupuesto di mas aña 2014-2017”, na final ta e metanan cu kier logra y e cumplimento cu esakinan, ta conta mas pisa. Rene Herde’ a bisa esey splicando cu den pasado aki na Aruba y den otro paisnan di Reino, a busca forma pa percura pa e cifranan di presupuesto ta bon y realistico. Pero a lubida cu ta goberna pa mehora nos pais y condicionnan di bida di henter pueblo. Ta masha masha importante pa e cifranan ta realistico y cu nan ta cuadra cu loke a wordo palabra. Pasobra si e cifranan di presupuesto no ta cuadra, ta bira dificil pa realisa e maneho. Pesey pa e fraccion di AVP ta masha importante pa e cifranan ta bon. Pero mas importante ainda ta cua ta e metanan cu kier logra cu e presupuesto y e maneho su tras.
CIFRA vs META
Den pasado bou gobierno di MEP nos a wak con a purba haci magia cu cifraran. A percura pa e cifranan ta super bunita (2008) net prome cu eleccion. Pero e bunita cifranan ey no a conduci na realisa nada bon pa pueblo! Al contrario. Ta gañamento cu cos ta stabiel y cu economia ta bayendo bon so pueblo a tende. E realidad tabata cu Aruba ya tabata den un crisis y gobierno tabata pensa riba su mes so. E resultado tabata un caida den economia di 15% den dos aña y desempleo cu a subi te na 12%. Den otro paisnan di Reino nos ta wak cu (bou supervision di CFT) ta logra cifranan bunita, pero desempleo ta keda halto, inversionnan no ta sosode, economia no ta crece y intrankilidad social ta crece. Pesey pa AVP loke gobierno fiha como meta y realisa tambe, ta mas importante. Pueblo mester sinti e efecto positivo di e maneho di gobierno. Rene Herde’: “E metanan cu gobierno a fiha for di 2009 y a realisa den apenas 4 aña ta loke nos mester sigui haci. Esey ta exigi hopi trabou, creatividad y escogencianan bon pensa y balansa di gobierno y parlamento. E metanan cu nos a fiha di pone economia crece den un forma sostenibel, crea cuponan di trabou nobo, reduci gastonan di operacion di aparato di gobierno y sigura un desaroyo economico, financiero y social sostenibel, ta loke nos ta bay sigura atrobe. Kier men cu pa nos no ta cifra bunita sin resultado pa pueblo, pero cifranan cu ta cuadro cu realidad y realisacion di e metanan cu nos a fiha ta conta. Pa nos tur dos mester tey pa e maneho ta bon.”


c: text/html

text:
PHILIPSBURG – Ministerio Públiko (OM) a apelá e sentensia den e kaso Masbangu ku ta trata di froude di vota ku tabatin na sèptèmber di 2010. OM no ta di akuerdo ku e desishon di korte pa deklará OM no reseptivo.
Wes den su sentensia djaluna a bisa ku OM a adaptá e aparensia di hustisia di klase ora ku nan a dagfar e sospechosonan ku a bende nan voto sí, inkluso e representante di Verenigde Volkspartij (UP) ku a parti e plaka, pero no a dagfar e lider di e partido UP Theo Heyliger. OM no a anunsiá ku ainda lo tene e investigashon aki.
E kalifikashon di hustisia di klase a kunsumí minister di Hustisia Dennis Richardson. E ta bai pidi e Konseho di Mantenshon di Hustisia pa investigá si tin hustisia di klase na OM na Sint Maarten. Richardson ta bisa ku e nombramentunan na parkèt ta un asuntu di reino, ku e fiskalnan aktual tin un aña so ta traha riba e isla i ku niun di nan no tin un konekshon lokal.
Lèkmentu
Un prosès-verbal di e investigashon a lèk kaminda tin pará ku e lider di UP Theo Heyliger na 2010 a pone tres mion dòler di su propio fondonan den kaha di elekshon di su partido. Partido Demokrátiko lo tabatin 200 mil dòler disponibel pa e elekshonnan aki i National Alliance 1.8 mion dòler. Esaki lo a inkluí un donashon di 700 mil dòler na e kompania di seguro Nagico, pero direktor Imran McSood ta ninga esaki.
E informashon ta bini di e Unidat di Informashon Kriminal. Ta trata di informashon di informante ku marechaussee ku a traha e prosès-verbal ta konsiderá konfiabel.
[
Outor: Hilbert Haar

robotstxt: allowed

filter: keep


text:
Notisia kondishonnan pa kuminsá un negoshi. Tempu Nobo obligacion. World after pandemic (na ingles). Supervivencia nifiká viktoria.
Solamente traha duru. Inisiando e riesgo. Unico establese. Lugá seif. Diversifikashon di e unico. Promotion mas barata.
E placa bashí por gana. E por meskla active inflacion. Zona seguro. Notisia publicacion. Mayor di búskeda di placa. Apertura di nobo considered. Idioma nativo.
Oropa Sentral. Union Europeo. Alemania, Polonia, Repúblika Hese, Slovakia, Hongaria. Banda di Oropa Pabou, Escandinavia, Rusia, Pariba Medio, Laman Materno.
Paga un biaha so. Presensia limita riba Internet. Geval link. Promotion mundial. Anunsio preis. Un bista di e mayor di búskeda di Bida.
parti di lenga materno


text:
E encuentro aki di Estrella contra Bubali tabata un wega cu hopi implicacion, e interes di e fanaticada di e ekiponan aki tabata halto pero tambe cu hopi interes di por lo menos shete otro ekiponan cu ta den bataya pa clasificacion. Estrella ta luchando pa caba den top di tabla di e campeonato aki, mientras cu Bubali ta defendendio tur cu tur e di cuarto posicion riba tabla, p’asina clasifica pa play-off.
Den comienso caba por a observa cu Bubali a sali “full speed” den atake, cu hopi ofensiva. E agresividad di Bubali toch no a intimida Estrella, nan a para duro ey tras cu hopi pasenshi wantando atake tras di atake di e orguyonan di Nort, mas ainda cu Estrella a hunga e wega sin nan estelar defensor central y capitan Francois Croes, tambe sin e velocisimo Norvianel Naar y e hungado clave number 10, Phaedrick Baromeo, cu a cuminsa como suplente. Un movesion di “guts” di e director tecnico Arturo Charles cu asina a demonstra hopi confiansa den su cuadro. Estrella a wanta hopi den e prome mei ora di e prome tempo, asina mes Bubali a logra anota e gol pa habri marcacion den pia di Maurice Escalona despues di un pifia di e portero di Estrella na minuut 28, unda el a laga e bala los den ‘doelgebied’ p’asina permiti Escalona push’e bala over di linea pa gol di Bubali. Estrella como un bon ekipo no a baha cabes, nan sigui traha mesun duro y ni dos minuut despues Hugo Robert den un atake relampago na man robes riba un defensor, cu el a gana ‘a base’ di puro velocidad y a los un tiro violento den careda crusando dilanti di e portero di Bubali den banda drechi di gol pa anota y duna Estrella e empate, net na e momento cu a spera cu un Bubali motiva lo a bay sigui domina e wega. Estrella a manda Bubali un mensahe skerpi cu e gol aki, cu nan no ta baha cabes pa nada, ta Bubali a baha nan intensidad un poco dunado Estrella mas iniciativa. Bubali di inmediato a purba recapacita hincando e stelar hungado hoben Ethan Tromp p’asina recupera e protagonsimo den e wega importante aki, por cierto algo cu a duna fruta di biaha permitiendo Bubali hasi algun atake peligroso pero sin concretisa, danki na gran parti tambe pa e hugada den gol di Jesus Fria cu a rebota den grandi pa salba su cuadro na varios ocasion despues di e pifia mas tempran den wega, esey ta caracter competitivo. E wega akinan anto a bay den un ‘toma y dame’ di banda pa banda , hopi bunita pa wak pero cu yen di tension. E wega ey a sigui te cu halftime a bay aden, un deleite pa e publico presente.
Despues di halftime nada un cambia, e wega a sigui cu mesun ritmo dinamico cu hopi yegada pa ambos oncena, Bubali cu mas dominio y yegadanan peligroso unda cu portero Frias a bolbe luci na hopi ocasion mes. Net ora cu hopi pensa cu Bubali lo bay anota atrobe y tuma bentaha, toch ta Estrella a probecha di un momento unda cu David Dubero a los un tiro duro cu a dal den tubo di porteria pa cai net riba pia di Anwar Kock cu a sabi di probecha pa pone su ekipo ariba den marcacion, 2-1 na minuut 62. E entrada di Baromeo riba veld pa Estrella tambe a contribui na yegadan di mas calidad pa e naranhadanan di Santa Cruz na un momento di hopi necesidad. Te na pitaso final e wega tabata un toma y dame sin fin, Estrella a wanta y hasta por a aumenta nan bentaha, Bubali tabata kier pero no a logra, contra di un ekipo mane Estrella, un candidato grandi pa titula campeon e anja aki, toch nan tabatin nan merito, nan a bataya te na final.
Pitaso final, Estrella cu e victoria vital aki. Nos ‘man of the match’ ta bay pa Jesus Fria, kende a sabi di boltia un negativo tempran den un gran wega positivo y a salba su ekipo den hopi ocasion p’asina preserva e victoria riba Bubali. Estrella cu e tres puntonan aki ta comanda awor e tabla di clasificacion di division di honor cu 35 punto y un miho “doelsaldo” cu Dakota, sperando pa Nacional hunga nan wega di fecha 16. Bubali cu su derota ta keda cu 26 punto y ta hasi e careda pa e posicion cuater riba tabla mas interesante ainda, RCA y Britannia ta awo un punto so tras di e norteronan y Riverplate cu dos punto so patras pa asina purba conquista e posicion codicia ey. Lucha grandi ta biniendo den e ultimo dos siman di campeonato regular, keda pendiente!


text:
ORANJESTAD, Aruba: Instituto Pedagogico Arubano a tene nan anochi di apertura di aña academico y a conta cu presencia di Minister saliente, Michelle Hooyboer-Winklaar. E anochi aki Director General di IPA, Marilyn Richardson a gradici tur cu tabata presente y den nomber di IPA a entrega Minister Hooyboer-Winklaar un obra di arte cu ta representa e gratitud y aprecio p’e sosten cu nan a ricibi, tambe cu semper nan por a conta cu e Ministerio di Enseñansa y e impacto cu e la haci den Enseñansa en general. E anochi aki a trata e topico di “Envisioning the Future”, cual ta innovacion pa futuro.
E anochi tabata e inicio di aña academico pero como ta yegando October, e anochi aki tabata mas bien pa inspira e aña academico 2017-2018. Pa cu esaki IPA a invita dos persona pa papia riba e parti di kico por haci pa loke ta trata innovacion den enseñansa. E dos oradornan aki a sa di pone hopi informacion riba e parti tecnico pero tambe e parti di actitud riba e parti kico por haci den enseñansa pa yega na dje cu of sin inversion. Pero si cu e pensamento cu tin diferente tipo di innovacion cu por trece den klas. Minister Hooyboer-Winklaar a haya cu esaki tabata algo fantastico.
E topico riba su mes a conclui un biaha mas cu nos no por premira precies kico lo spera nos den futuro mirando e rapidez cu tecnologia ta desaroyando diariamente. Den enseñansa semper tin e pensamento kico ta haciendo awo y ki efecto e ta bay tin ora un studiante termina su estudio, ki trabou lo bay sper’e. E studiantenan cu a termina nan estudio algun aña pasa, kisas ta haciendo algo completamente otro. E profesionnan manera dokter, abogado, accounting, ta esunnan cu ta keda bastante structura, aunke ey den mes innovacion ta tumando luga. Pa loke ta trata e trabounan grandi den tecnologia, kisas no sa kico nan lo bay ta.
Loke cu mester pone enfasis riba dje den cualkier tipo di programa, ta habilidad cu lo bay yuda e studiante pa ta exitoso sin importa unda nan termina. Esey ta loke a resona masha hopi mes durante e anochi, Pa loke ta trata e cosnan cu por haci den enseñansa a pone e enfoke riba e habilidadnan di pensamento critico, pensamento mas creativo, tambe con pa traha cu otro. Esey ta e parti di colaboracion y ta cosnan cu ta bay spera di cualkier studiante cu ta bay gradua den cualkier industria, esey ta habilidadnan cu lo por haci’e mas exitoso. Minister saliente ta kere cu esey ta e mensahe cu a resona durante e lezing. E compromiso di parti IPA pa cu su curiculo cual awo ta bay drenta un curiculo nobo pa maestronan cu ta den e aña academico aki. Ta un trayectorio di mas di 2 aña cu nan a hiba y Minister Hooyboer-Winklaar ta contento cu nan a forma parti di dje pa duna IPA e espacio pa bin cu diferente maneranan pa por trece un renobacion den e curiculo duna na e maestronan. Asina cu nan sali for di IPA y cuminsa na scol, tambe lo bay crea un diferente “aanpak”. Ta mira esaki como un prome stap den e renobacion den cierto areanan di enseñansa.


text:
Oficina Central di Estadistica ta presenta e resultadonan principal di e Indice di Prijs di Consumo (CPI) pa luna di Augustus 2021.
Indice di Prijs di Consumo pa luna di Augustus 2021
E CPI pa luna di Augustus 2021 ta 98.84, loke ta representa un subida di 0.3% compara cu e indice di Juli 2021 (98.53) y acumulando un subida di 1.8% te cu na Augustus di e aña aki. E cambio di e CPI pa e ultimo diesdos (12) lunanan (Augustus 2020 te cu Augustus 2021) ta 1.4%, un subida di 3.9 punto di porcentahe (ppt) compara cu e periodo corespondiente di aña pasa (-2.5%).
E promedio anual di e tasa di inflacion pa e periodo di Augustus 2020 te cu Augustus 2021 ta -1.1%, un caida di 2.0 ppt compara cu e 0.9% registra den e periodo di Augustus 2019 te cu Augustus 2020.
Durante e luna aki, shete (7) di e diesdos (12) sectornan a registra subida di prijs. E subidanan cu tabata tin e mayor efecto riba e CPI a wordo registra pa e sectornan di “Mobilario” (1.7%) y “Restaurant y hotel” (2.7%), causando un efecto di 0.15 y 0.13 ppt. E subidanan den e restante sectornan a contribui cu un efecto di 0.34 ppt riba e CPI di Augustus 2021. E subidanan aki a wordo contraresta parcialmente door di caida den e indice di e sectornan di “Vivienda” (-0.6%) y “Paña y sapato” (-3.6%) cu a contribui cu un efecto di respectivamente -0.15 y -0.09 ppt riba e CPI di Augustus 2021. E caidanan den e restante sectornan a contribui cu un efecto di -0.07 ppt riba e CPI di Augustus 2021. E subida den e sector di “Mobilario” a wordo causa door di principalmente subidanan den e categorianan “Herment y ekipo pa cas y hardin” (16.9%) y “Mueble y accesorionan, tapijt y otro tipo di material pa vloer” (8.0%), causando un efecto di 0.10 y 0.08 ppt, respectivamnete. E subida den e sector di “Restaurant y hotel” a wordo causa principalmente door di un subida di 150.4% den e categoria “Servicio di alohamento”, causando un efecto di 0.09 ppt. E caida den e sector di “Vivienda” a wordo causa principalmente door di un caida di 2.7% den e categoria “Mantencion y reparacion di vivienda”, causando un efecto di -0.15 ppt. E caida den e sector di “Paña y sapato” a wordo causa door di principalmente un caida di 3.8% den e categoria “Paña”, causando un efecto di -0.08 ppt.
Canasta di consumo
E canasta di consumo di e CPI ta consisti di 408 bienes y servicionan. Compara cu 2021, 46.6% di e bienes y servicionan aki a conoce un aumento di prijs causando un efecto di 1.27 ppt, mientras cu 37.7% ta mustra un caida di prijs, cu a contribui cu un efecto di -0.95 ppt y pa e restante 15.7% no tabata tin cambio den prijs. Prijsnan di bienes a subi cu 0.4% y a causa un efecto di 0.23 ppt.
Prijsnan di servicionan a conoce un subida di 0.2% y a causa un efecto di 0.09 ppt riba CPI di Augustus 2021.
Core inflation
E CPIC (core inflation) – CPI excluyendo e efecto di energia y cuminda – a registra na Augustus 2021 un subida di 0.2%. E indice di energia – cu ta consisti di e productonan: electricidad, awa, gasolin y diesel a registra un subida di 0.6%. E indice di cuminda a registra un subida di 0.7%.
Bestaansminimum
E bestaansminimum pa un hogar consistiendo di dos (2) adulto y dos (2) mucha (edad 0-15 aña) na Augustus 2021 ta Afl. 4,817, un subida di Afl. 36 compara cu Augustus 2020 (Afl. 4.781). E bestaansminimum pa un hogar di un (1) adulto ta Afl. 2,294, un subida di Afl. 18 compara cu Augustus 2020 (Afl. 2.276).


text:
ORANJESTAD, Aruba 9 april 2014: Dos studiante cu actualmente ta na Hulanda y cu ta pertenece na e team di Elka & Associates y e Proyecto Auto Estima Aruba, esta Nyohmi van der Biezen & Ruella Arends kier felicita tur participante di e Proyecto Auto-Estima Aruba. “Na caminda pa un mihor Aruba hunto nos ta mas fuerte”!
Nan tin un bunita mensahe pa comparti cu e comunidad di Aruba: “Como dos studiante cu nos curazon ancra na Aruba nos kier mira nos futuronan di mañan prospera. Nos futuro ta den man di nos muchanan, nos hobennan. Ora nos planta simianan for di un edad hoben nos comunidad por disfruta di nan despues.
Un proyecto manera Auto Estima Aruba ta di super importancia caminda e hoben ta siña balora, stima, aprecia su mes persona. “Un persona por stima na e momento cu e sa con pa stima su mes na prome lugar”.
Un persona cu tin un autoestima halto ta willing pa purba mas biaha cu un persona cu un autoestima abou. Na e momento cu nos unlock e secretonan cu nos tin, nos ta bira personanan mas exitoso cu nos por a conoce.
Na e momento cu nos traha riba nos autoestima automaticamente tur area di nos bida lo sigui florece.
Tur cos por ta mihor na e momento cu bo persona dicidi cu bo kier mihor”.
Tanto Nyohmi como Ruella nan tambe ta na caminda pa nan certificacion na Hulanda pa asina asisti
e ekipo di e Proyecto Auto-Estima Aruba na Hulanda y pa apoya e studiantenan.
Nyohmy y Ruella tambe lo wordo certifica pa ta trahando cu e ekipo di Aruba su studiantenan. Mayornan y studiantenan cu lo tin mester di ayudo personal den e area di desaroyo, miedonan y guia lo por acudi cerca Abigael Arends di ELKA & Associates NV pa asina drenta den contacto y pa por coach e studiantenan bayendo Hulanda. Mayornan tambe por tuma contacto tambe pa sesionnan di coaching y guia na Hulanda.
Banda di esaki un invitacion special tambe ta bay na comunidad henter pa asisti na e “Self-Esteem Conference Aruba” cual lo tuma lugar na Cas di Cultura, e dianan 28, 29 y 30 di April pa por scucha mas di e programa di studiante na Hulanda cu ELKA ta organiza.
E trayecto pa yega na un certificacion como Asistente di e Proyecto Auto Estima Aruba ta di un promedio di dos aña intensivo, incluyendo e parti pa ta un lider. Abigael Arends ta un persona certifica pa duna e lesnan aki y ta combina e lesnan cu e parti di conocimento y experiencia, cual ta hopi importante pa yega na e certificacion.
Actualmente Abigael Arends ta directora di ELKA & Associates NV y lider di e Proyecto Auto-Estima Aruba. Esnan interesa den e proyecto aki por contacta Abigael Arends atravez di info@elka-aruba.com.
Riba potret por aprecia e momento cu Abigael Arends tabata na Hulanda pa asina por a inicia negociacionnan cu dos asociado nobo pa lo cual ta trata e Proyecto Auto-Estima Aruba.


text:
Como parlamentario mi lo aporta na seguridad di nos pais y e desaroyo di mi districto di San Nicolas
Siman pasa diabierna dia 17 di september Sr. Molina hunto cu otro coleganan a huramenta como parlamentario di pais Aruba y asina tambe oficialmente a bira un representante di pueblo. Cu 23 aña di experencia den cuerpo policial y como un representante digno di San Nicolaas e ta enfatisa cu su enfokelo ta seguridad y desaroyo di nos Sunrise City.
Pa Sr. Molina e ta importante pa uza su conocemento y exprencia pa percura cu nos pais ta keda uno sigur. Seguridadden un pais ta importante pa e desaroyo di nos muchanan, pa nos mes y tambe pa nos bishitantenan cual na su turno ta proteha nos economia. “Como parlamentario lo mi aporta naesey door di participa den comision fiho di husticia y asinamantene un bon fluho di informacion cu Minister di Husticiay e departamentonan concerni”, Sr. Molina ta bisa. Na momento cu e comisionnan aki keda oficialmente estableciparlamentario Molina lo comparti cual tur e ta forma parti di dje y cual di nan e ta precidi.
Siguiendo cu e di dos punto di enfoke di Sr. Molina e ta bisa: “Ami, como un representante di San Nicolas mi lo scoge sigurpa participa den comisionnan unda ami por aporta na e desaroyo, na rebiba e districto aki”. Sr. Molina a elabora cu no ta solamente e intencion pa rebiba comercio na San Nicolaaspero tambe por ehempel, haci e districto uno atractivo pa bishita y pa organisa eventonan cultural y deportivo henteraña.
Finalisando Sr. Molina a gradici partido MEP pa e oportunidad, su A-Team pa e tempo, energia y confiansa y tambe pueblo di Aruba pa comparti nan preocupacionnan, ideanan y sugerencianan di con nos por sigui desaroya nospais. Ademas e ta gradici su votadornan pa permiti’e ta parti di e organo mas halto di nos pais. Bon dia miembronan di prensa, masha danki pa boso presencia. Bon dia Aruba, felisdiaranson.


text:
E GOBIERNO NOBO MESTER TA UN SERIO Y FUERTE PA NEGOCIA CU HULANDA CON TA BAY PAGA E DEBE BEK
Evelyn Wever-Croes ta e unico cu por lidera y saca Aruba for di e pandemia
Desde cu e pandemia mundial Covid-19 a bati na nos porta, Aruba a hay’e den un situacion financiero hopi dificil. Prome cu e pandemia Gabinete Wever-Croes a pone Aruba bek riba e caminda di finansas sostenible y hasta tabata vislumbra un surplus pa aña 2020, prome cu e pandemia.
A yega na palabracionnan cu Hulanda, despues cu e gobierno anterior a kibra tur palabracion. Y e confiansa di Hulanda den Aruba a wordo re estableci.
Lamentablemente despues e pandemia di Covid-19 a cera porta pa Aruba riba mercado financiero internacional, y Aruba a hay’e forsa di bay presta placa di Hulanda.
Desde un principio a palabra cu parti di e debe por wordo dispensa, den forma di schenking. Pero Hulanda a indica cu esey lo wordo discuti na 2022, ora mester cuminsa paga e debe bek.
Esaki kiermen cu e siguiente gobierno mester ta uno serio y fuerte pa negocia cu Hulanda pa dispensacion di parti di e debe of e debe completo. Aki no tin espacio pa gobernantenan swak cu ta bay den welga di hamber. Ni tampoco tin espacio pa aventura. Y sigur no tin espacio pa gobernantenan cu kier bay den pleito cu Hulanda pasobra ta hopi ta depende di e negosacionnan aki. Sobrebibencia di nos pais ta depende di e negosacionnan aki.
Aruba mester awor mas cu nunca gobernantenan cu a demostra cu por enfrenta retonan y presion grandi. Gobernantenan cu experiencia y cu vision. Aruba awor mas cu nunca mester di Partido MEP den gobierno. Prome Minister Evelyn Wever-Croes a demostra curashi. El a demostra seriedad. E ta inspira confiansa localmente y internacionalmente. Tanto simpatisante y opositornan ta di acuerdo cu e ta e unico persona cu awor por lidera y saca Aruba for di e pandemia. Aruba, dun’e bo confiansa!


text:
KOMUNIKADO DI KUERPO POLISIAL KÒRSOU Dos hòmber estranhero detené pa sospecho di ‘Skimming i Harvester’.
KOMUNIKADO DI KUERPO POLISIAL KÒRSOU
230 / 2017
3 yüli 2017
Dos hòmber estranhero detené pa sospecho di ‘Skimming i Harvester’.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 2 yüli 2017 alrededor di 19 or, Sentral di Polis a dirigí unidatnan polisial pa un mashin
di ATM na un banko den área di Rio Canario. Na yegada di e promé unidat na e sitio nan no a topa
ku nada partikular. E unidat a sigui ku nan patruya i riba gosieweg na un di e ATM nan di e mesun
banko e agentenan a mira un hòmber na un outo pará. Tantu e hòmber komo e vehíkulo tabata
kuadra ku e deskripshon ku e agentenan a haña for di Sentral. Despues di un investigashon e
hòmber D.C.D.S. di 44 aña di edat, nasé na Rumania ku nashonalidat Italiano a keda detené.
Mientrastantu un otro unidat ku tambe a dirigí nan mes na e ATM na Gosieweg, a mira un otro
hòmber alehando for di e ATM menshoná, ku ta kuadra ku e diskripshon. E hòmber aki tambe a
keda detené. Ta trata di V.D. di 48 aña di edat, nasé na Rumania.
Durante nan detenshon a haña e sospechosonan ku diferente karchi di banko i plaka kèsh (dòler)
den nan poder. Polis a konfiská tantu e karchinan, e dòlernan i e vehíkulo ku e sospechosonan
tabata kore aden pa mas investigashon. E agentenan a bai warda ku e dos sospechosonan. Na
momento ku e sospechosonan tabata na warda un di nan e hòmber D.C.D.S. a mira e chèns pa hui
bai. Mesora polis a start ku un persiguishon tras di e sospechoso, ku a keda detené un biaha mas
riba Martiniqueweg.
A presentá e dos sospechosonan dilanti di un Fiskal ouksiliar ku a ordená nan enkarselamentu pa
mas investigashon.
E investigashon den e kaso aki ta kontinuá.
Un súplika ta bai na abo siudadano, si bo nota un aktividat sospechoso na kualke ATM, mèldu
esaki mesora na Polis na e number di telefòn 917.


text:
Entrada hudisial ku konfiskashon.
KOMUNIKADO DI PRENSA 348 / 2021
13 di òktober 2021.
Entrada hudisial ku konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di òktober 2021, alrededor di 06.00’or di mainta, Reshèrshinan di VVC, huntu
ku “Unit Speciale Taken” (U.S.T.) a tene un entrada hudisial na un adrès den Saonaweg.
E entrada hudisial aki ta enkonekshon ku violashon di lei di opio.
Durante di e investigashon a haña i konfiská un kantidat di paki di sigaria i keds ku ta
prosedente di dos kaso di ladronisa ku a tuma lugá na dos establesimentu den área di
Parera i Saliña.
No tabatin ningun detenshon na e adrès aki.
Investigashon ta kontinuá.


text:
Oranjestad – Aruba Tourism Authority (A.T.A.) ta informa cu despues di dies aña trahando cu e compania Mericano, esta ‘the Concept Farm’ pa loke ta trata desaroyo di promocionnan (advertising), a yega ora pa despedi y kier gradici henter e ekipo di the Concept Farm pa un trayectoria bunita y remarcabel.
THE CONCEPT FARM
E trayectoria di e compania estableci na New York, esta the Concept Farm, a inicia na juni 2012 cu e meta pa desaroya promocionnan unico y inigualabel pa asina hiba e nomber di Aruba padilanti como un di e destinacionnan mas preferi y reconoci den Caribe.
The Concept Farm, lidera pa Sr. Gregg Wasiak, a sa di destaca den exterior desde e inicio di nan prome campaña “Return to Happiness” te na final cu nan ultimo campaña “Your Happy Place”. Hunto cu A.T.A. a wordo gana un total di 45 premiacion HSMAI Adrian Awards y un premiacion EFFIE, pues sigur ta algo di aplaudi.
Den nomber di Aruba Tourism Authority, no ta keda nada otro cu gradici Sr. Gregg Wasiak pa e confiansa y e trabou duro cu el a brinda nos pa Aruba por luci den exterior. Gregg a sa di traha cu hopi pasion, lagando su famia atras na varios ocasion pa ta presente na Aruba y asina traha riba diferente campaña extraordinario. Inclusivamente, durante e pandemia, Gregg y su ekipo a para cla y firme pa asina por mantene Aruba su nomber na halto pa medio di diferente promocionnan cu mensahenan clave di virtud. Gregg a yega Aruba como un socio y ta bay bek como un gran amigo y famia.
INICIO DI UN TRAYECTORIA NOBO
A.T.A. ta traha cu diferente agencia na Merca pa diferente trabou cu ta rekeri experticio specifico. Te cu awo ta traha cu 3 agencia, uno pa ‘PR’, uno pa desaroyo di promocion y uno pa ‘media buy/placement’, esta colocacion di e promocion den canalnan (media) debido na e manera mas bentahoso y efectivo cu ta posibel. Aña pasa a contrata e compania ‘Engine’, cual a reemplasa un otro agencia encarga cu e disciplina di ‘media buy/placement’. Actualmente ta evaluando un reemplasante pa the Concept Farm.
A.T.A. un bes mas ta gracidi the Concept Farm, pa e dies añanan di dedicacion profundo na e desaroyo di promocionnan pa Aruba, y asina ta clausura un etapa bunita, en espera di e inicio di un trayectoria nobo cu e ekipo reemplasante.


text:
ORANJESTAD (AAN)— Gobierno a yama un conferencia di prensa como clausura di e dos dianan di Vacunathon, cu a tuma lugar diasabra 24 y diadomingo 25 di April awo,
na cuater diferente localidad.
Manera ta conoci esakinan tabata: Centro don Bosco na Noord, Centro Deportivo Betico Croes na Santa Cruz, Santa Teresita Center na San Nicolas, y ballroom di Ritz Carlton Hotel.
Prome Minister a hiba palabra, expresando lo siguiente:
“ Nos ta clausurando un Vacunathon hopi exitoso. Te cu 4’or nos a logra vacuna 7.001 persona den e fin di siman aki so. Nos ta sigui un ora mas pasobra nos ta mira cu mas hende ta yegando y nos lo atende nan y vacuna nan tambe”.
Cu a vacuna 7.001 persona durante e Vacunathon aki, ta un logro hopi grandi. Asina Premier Wever-Croes a bisa.
“Na Ritz Carlton a vacuna 2.312 persona, na Centro Deportivo Libertador Betico Croes a vacuna 2.232, na Club don Bosco 1.261, y na Teresita Center 1196”, e dignatario a duna di conoce.
Esaki ta haci cu e total di personanan vacuna na Aruba ta 53.113 cu ta 54% di e grupo di riesgo, y nos kier yega 85%. Kiermen, Aruba ta hopi bon riba caminda pa Logra, segun Prome Minister.
“Mi kier gradici di henter mi curazon tur esnan cu a haci di e Vacunathon aki un exito. Tur e 7.001 persona cu a vacuna y tur esnan cu ta yegando awo ainda, cu a deposita nan confianza y a bin e dos dianan aki pa e vacuna, sin cu nan mester a registra prome. Mi kier a gradici tambe tur esnan cu a traha na e cuater sitionan aki di vacunacion. Nos a mira profesionalnan den cuido, boluntarionan, nos a mira e sosten administrativo cu tabata tin pa registra tur hende, y tur esaki ta personanan cu a pone nan tempo disponible pa yuda nos y di curazon mi ta gradici bosonan enormemente den nomber di henter Gobierno di Aruba”, Prome Minister a expresa, agregando cu tambe e ta gradici den nomber di Minister di Salud Dangui Oduber, cu no por tabata presente den e ocasion aki.
E mandatario a reitera cu ainda no a yega na e meta di 85%, y e ta apela na tur ciudadano di 18 aña di edad bay ariba, pa registra pa vacuna. E mandatario a subraya cu ora yega na e meta di 85% di vacunacion por cuminza flexibiliza e medidanan y mira realmente, e progreso di Pais Aruba. Expresando un pabien y un danki, pa e logro di e Vacunathon aki, Premier Wever Croes a conclui.


text:
WILLEMSTAD – “Ainda no tin un solushon pa e trahadónan di kontratista ku ya tin dos siman i dos dia den wèlga. Despues di a hasi un análisis profundo di e situashon nos a yega n’e desishon pa proklamá un pargo general pa djaweps mainta”. Asina Errol Cova, bosero di e sentralnan sindikal SSK i CGTC i di sindikatonan no afiliá a informá durante di un konferensha di prensa.
Segun Cova e sindikatonan no solamente ke pone preshon pa haña un solushon pa e situashon di e trahadónan di kontratista ku proklamashon di e wèlga general, pero tambe ke mustra nan rechaso di un lei ku Parlamento a aprobá i ku segun e sindikatonan ta ‘limitá liber negosiashon di kontratonan kolektivo den kompania- i fundashonnan di gobièrnu’.
Ta trata akí di e ‘Landsverordening optimalisering overheidsgelieerde entiteiten’ ku parlamentu di Kòrsou a aprobá dia 17 di ougùstùs último i ku ainda mester bai gobernador pa e lei aki por keda publiká. Awe mainta Cova a entregá un karta na gobernador Lucille George-Wout, den kua ta pidi gobernador pa no firma e lei akí.
Outor José Manuel Dias


text:
Orashon djadumingu 7 di mei 2017
Orashon djadumingu 7 di mei 2017
Hesus a sigui bisa: ‘Mi ta sigurá boso: esun ku no drenta kurá di karné di porta, ma bula drenta di otro kaminda, ta un ladron i bandidu. Ma esun ku ta drenta di porta, ta e wardadó di karné. Esun na porta ta habri p’e drenta, i e karnénan ta rekonosé su stèm. E ta yama su karnénan na nan nòmber i ta guia nan bai pafó di kurá. Ora e saka nan tur, e ta kana nan dilanti i nan ta siguiÉ, pasobra nan ta rekonosé su stèm. Nunka nan lo no sigui un hende straño; sino nan ta kore p’e, pasobra nan no konosé stèm di hende straño.’ Hesus a konta nan e parábola akí, ma nan no a komprondé kiko E tabata ke men. Hesus a sigui bisa: ‘Mi ta sigurá boso: Ami ta e porta pa e karnénan. Tur ku a bini promé ku Mi, tabata ladron i bandidu i e karnénan no a tende di nan. Ami ta e porta; ken ku drenta paden via Ami, lo haña salbashon; lo e drenta paden i ora e sali, e ta haña kunuku di yerba bèrdè. Un ladron no ta bin hasi nada otro ku hòrta, mata i destruí. Ami a bini pa duna bida, bida na abundansia.
Huan 10:1-10


text:
KRALENDIJK – Tres chikitin di krèsh Arco Iris nèt ta riba pòchi ora e sekretario di estado drenta.Training pa no pishi karson. Ora nan ta kla – despues di laba man, nan tur ta bai na mesa. Ehersisio di koló i forma. Yefrou ta tene e bala chikí den laira: “Kua kolo esaki ta?” “Hel”, un mucha hòmber ta bisa. E otro yefrou tambe ta hasi ehersisio ku koló na papiamentu. Pero e muchanan awe meinta ta mas interesá den e sekretario di estado i e ekipo di televishon su tras.
Sekretario di estado Jetta Klijnsma di Asuntunan Sosial i Empleo a bishitá e krèsh riba e último dia di su bishita na Boneiru, kaminda el a papia ku mandatario, pero espesialmente ku ‘hende’.
Karera di skol
Na krèsh Arco Iris e ta sera konosí ku esnan mas hóben riba Boneiru. Jennifer Silberie, presidente di direktiva di Arco Iris, ta kontentu ku e bishita di e sekretario di estado. “E tambe ta mira ku un krèsh ta importante pa un karera despues na skol. Un krèsh no ta solamente pa wak mucha. E muchanan ta siña kos aki. Si nan siña palabra for di na hóben, esaki por evitá un retraso di idioma mas lat.”
Den esaki un bon akohida di mucha ta nesesario pa kombatí pobresa. “Si no tin un akohida sólido, e mayornan no por traha.”
Pa kombatí pobresa na Boneiru for di kuminsamentu di e luna aki mucha tin derecho riba kompensashon pa yu di 40 dòler pa mucha pa luna. Dia Klijnsma a bishitá Boneiru na aña 2013 e nesesidat di esaki a konvensé. Tòg na Boneiru di e 2090 hende ku tin derecho riba kompensashon pa yu 1600 so a registrá kaba. Tin di nan ti miedu ku ku e kompensashon pa yu – a trok’é pa kanselashon di e deskuento fiskal di yu – nan ta bai atras. E sekretario di estado ta ninga esaki redondamente. “Hende no ta bai atras nunka.”
Haltura di AOV
Na Nort ‘i Saliña djabièrnè Klijnsma ta papia tambe ku e habitantenan mas grandi di edat na Boneiru, den Sentro Orkidia Alejandro Saleh, kaminda hende ariba di sesenta aña ta bini huntu dos bia pa luna. Di mes den e kombersashon e haltura di AOV ta surgi. Pasobra e sentro ta traha sin supsidio, bishitantenan ta paga un kontribushon di 4 dòler pa luna: “Anto mi no por hasi esaki 10 dòler”, fundadó Iris Semeleer ta bisa. Pa esaki e AOV ta muchu abou. 588 dòler, bo no por biba di esaki.”Un dama ta konfirmá esaki. “Pakiko”, e ta puntra e sekretario di estado, no por subi e suma ei pa por ehèmpel 8oo dòler?”
Klijnsma ke splik’é. Kompensashon manera ònderstant i AOV ta liá na e suèldo mínimo legal. Si na Boneiru e suèldo mínimo subi, e ora ei AOV tambe ta subi. Na Saba esaki a sosodé kaba. Pero mi ta ripará ku aki pa trahadónan i doñonan di trabou – ku ta hasi palabrashonnan tokante suèldo mínimo – ainda ta difísil pa bai di akuerdo ku otro. Ta importante pa e kombersashon aki kuminsá kana.”
‘Inventá algu’
Si despues di su bishita na 2013 tabata kla ku kompensashon pa yu lo por a trese alivio pa e habitantenan di mas pober, awor Klijnsma ke ‘inventá algu’, pa esnan ku ta malu sin por traha pa hopi tempu kaba. “E hendenan ei ta dependé di un kompensashon finansiero, nan no tin speransa mas di por traha. Nos mester ofresé nan tambe perspektiva.”
Outor Janita Monna


text: KRALENDIJK – Mas òf ménos 9’or di anochi a tuma nota di un kandela riba tereno di SGB. Informashon no ofisial ku Radio Live 99.9Fm ta disponé di dje, ta indiká ku un di e kantinanan riba tereno di e skol a pega kandela. Kousa di e kandela no ta konosí pa Radio Live 99.9 FM. Un kantidat di bombero tabata na e sitio huntu ku algun miembro di kuerpo polisial. Direktor general di SGB Frans van Efferink tambe tabata presente na entrada di skol. Momentu ku tin mas informashon ta informá loke a sosodé mas den detaye


text:
PHILIPSBURG – United People’s Party a gana mayoria di e votonan na Sint Maarten den elekshonnan, pero e partido di Theo Heyliger ta keda den oposishon tòg pasobra e koalishon di gobièrnu di National Alliance (NA), United St. Maarten Party (USp) i Democratic Party (DP) a sera un aliansa nobo. Ku dies asiento nan ta mantené mas o ménos un mayoria ‘kómodo’.
NA i UP kada un a gana sinku asiento, USp tres i DP dos. E resultado di e elekshon tabata konosí tres or di mardugá ora lokal.
E elekshonnan a pasa trankil ounke tabatin keho di sostenedó di UPB ‘entremetido’ na diferente sentro elektoral.
Di e partidonan nobo niun no a alkansá un asiento, ounke Partido Kristian di Wycliffe Smith ku 856 voto a yega serka di e drèmpi elektoral.
Tabatin 14.856 voto, esta 67 porshento. Na 2014 70 porshento a vota.
Outor Hilbert Haar


text:
WILLEMSTAD — Ya pa di dos aña konsekutivo dia 3 di aprel, Sport en Ontspannings Vereniging di Brandweer Korsou ta organisa e kaminata ku ta hiba di nomber “Firefighters Walk”. Aña pasa mas di 1500 persona a partisipa durante di e kaminata organisa pa miembronan di Brandweer Korsou i a kana durante kayanan di Otrobanda.
E aña aki tin kambionan GREAT den e kaminata di “Firefighters Walk” aki, kaminda ku lo sali for di Post di Brandweer na Steenrijk pasa den kayanan di Punda i Otrobanda i termina na Playa Parasasa. Tambe SOV Brandweer a komplase tur esnan ku a pidi pa hasi e ruta mas largu i a komplase paso nos lo tin un ruta di 10KM ku lo pasa via di Brug Juliana. Pa prome bes lo bo por krusa Brug Juliana na pia kanando for di Punda pa bai Otrobanda. Pues algu ku nos partisipantenan lo bai gusta sigur.
Gimmick pa Dia di Hende Muhe
Partisipantenan na Firefighters Walk di aña pasa por korda kon bomberonan a malkria tur hende muhe riba Dia di Hende Muhe i a regala nan un flor na momentu ku a yega na Post di Brandweer di Mundu Nobo. Awel e aña aki, SOV Brandweer lo kuminsa malkria tur hende muhe riba Dia di Hende Muhe. Karchinan normal pa Firefighters Walk ta kosta 15 florin, pero Djamars awor 8 di Mart 2016, tur Hende Muhe ku pasa na Ofisina di Brandweer entre 5or pa 7or pm lo por kumpra su karchi mesora pa solamente 12,50 pa persona ku ta inklui un tshirt I konsumo. Kantidat di karchi pa e kampaña di Dia di Hende Muhe aki ta limita i na momentu ku bin kumpra karchi lo por kumpra solamente 2 pa persona, pa asina duna oportunidat na mas persona ku kier probecha di e kampaña aki.
Pa kualkier informashon of benta di karchi pa Firefighters Walk 2016 lo por tuma kontakto ku 693 – 4666 of 527-7282 of 529-2222. Of tambe por like nos Facebook page di SOV Brandweer unda lo por risibi tur informashon di Firefighters Walk 2016.


text:
Detenshon pa maltrato i destrukshon.
KOMUNIKADO DI PRENSA 336/ 2021
2 òktober 2021
Detenshon pa maltrato i destrukshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 1 di òktober 2021 alrededor di 20.15’or, Sentral di Polis a dirigí un unidat
di warda di polis na Otrabanda pa un problema entre dos persona den Mirla
Plateweg.
Na yegada di e unidat el a topa un dama, ku a deklará na polis ku e tabatin un
diskushon ku un hòmber tokante di un vehíkulo.
Dado momentu e hòmber a kuminsá maltratá e dama i a destruí spil di un vehíkulo
di e dama.
Polis na e sitio, alrededor di 20.45’or a detené e hòmber sospechoso M.M.D. di 26
aña di edat nase na Kòrsou, relashoná ku e maltrato i destrukshon ariba menshoná.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Busca Palabra
Encuesta
Download
Proyecto Scol Multilingual
Nobo den Coleccion Digital BNA: Watapana
Oranjestad – Cu hopi orguyo Biblioteca Nacional Aruba ta anuncia cu Watapana (1968-1972), un revista clave den historia di literatura y cultura di Antias y Aruba, awo ta disponibel riba BNA su plataforma digital.
E Departamento Arubiana-Caribiana (situa na Bachstraat 5, na Playa) di Biblioteca Nacional Aruba, responsabel pa e Coleccion Nacional y coleccionnan special ta keda haci esfuerso pa percura cu e informacion historico, cultural y literario cu ta importante pa Aruba y Caribe ta bira disponibel pa publico den e miho forma posibel.
Ultimo adicion riba e plataforma digital ta Watapana (1968-1972), un revista clave den historia di literatura y cultura di Antias y Aruba, awo disponibel riba BNA su plataforma digital:
LANTA PARA, WATAPANA!
Lanta para, watapana!
Baha barank’i nostalgia
fo’i bo lomba,
doblá te na tera.
Lanta bo kurpa na laria,
manera kadushi di sabana,
hankrá den trankera.
Lanta para, watapana!
Pinta un indján den bo kara
i klaba bo fléchanan
den e shelo di plata.
Ranka vigor fo’i bo brasa
i graba viktoria den
bo palo bi bandera.
Henry Habibe, 1968
Fuente: Revista Watapana (November 1968)
Parti di e Coleccion Digital Nacional, Biblioteca Nacional Aruba
Scroll To Top


text:
Diadomingo 27 di mei 2018 a tuma lugar den stadion Frans Figaroa na Noord e clash entre FC Porto contra di United, FC Porto ta bin di un victoria riba e equipo di RCS cu e score di 5-0 , mientras United nan wega ta keda cancela contra di Brazil Jrs.
Na di 6′ di wega Jimmy Luzardo #7 riba su camiseta ta logra habri e marcador pa hiba su equipo FC Porto ariba 1-0. Den e prome 45′ nan di wega ambos equipo a sa di crea algun oportunidad di gol pero ta e equipo di FC Porto a logra di habri e marcador , cu e score di 1-0 pa FC Porto ta bai sosiego.
Den e di dos parti di wega e equipo di FC Porto ta pone basta preshon caminda cu riba un hugada dilanti gol e hungador Michaelangelo Wild #18 ta lora un bala caminda e bala ta dal den pia di e defensa di United y bai den gol. Pa asina FC Porto bai ariba 2-0. Riba un tiro di skina pa e equipo di United bala ta rebolta dilanti gol caminda e hungador Michael Molinares #7 ta kop e bala e asina deposite den net na di 64′ di wega pa asina corta ventaha 1-2. E equipo di United ta sigui preshona y ta probecha caminda e equipo di FC Porto ta cai den defensa y asina ta duna United espacio pa crea algun bon oportunidad y den un atake di United ta foulia un hungador na rand di doelgebied caminda refree na ta basila y ta pita pa un tiro directo, Miguel Suarez #10 ta cobra e tiro caminda e ta los un fusil fuera di alcanse di e portero di FC Porto pa asina empata e wega na 2 gol. Final di e wega ta keda den un empate FC Porto vs United 2-2.


text:
Art Fashion tawata sigur uno inolvidabel! Un anochi yena cu moda, arte y musica, unda diferente artista a uni y ilustra nan talento den arte, creatividad y conscientisacion. E tema e aña aki tawata “Speak up”. A presenta temanan riba diferente topico manera; Discrimination, Women Empowerment, Mental Health, Body Shaming, e situacion na Venezuela y mucho mas.
E motibo pa haci un “moda cu un causa” ta pa trece mas conscientisacion den nos comunidad. Ta bon pa nos como ser humano wordo recorda kico ta pasa rond di mundo. Di e forma aki por habri wowo pa realidad, por crea mas conversacion, intercambia opinion y stimula un y tur pa conscientemente para pa un causa.
Di comienso te na fin e publico a gosa di entretenimiento tremendo di diferente show di diseñador di moda como tambe cantante manera Lily Rogers. Presentacion escenico tawata na encargo di Freddy Montoya.
Loretti Design a presenta su coleccion titula BOLD. Tawata trata di un concepto unda acesorio moderno, oversized cu hopi detaye a forma un coleccion perfecto pa e ser feminino clasico y moderno.
Diseñadora di hoya Gloria Filiciana a crea cu su tema “sustainability” un colection bunita unda prendenanan tabata traha na man y ‘Eco-friendly’ . Un creacion nechi cu a atrae di leu.
Maria Magdalena Gonzalez a sorprende tur hende cu su presentacion yama “Un grito de esperanza”. Un show impactante cu a representa e realidad di e situation na Venezuela, ilustra di manera artistico, creativo pero alabes emocional.
Elle Juelz tambe tawata un di e puntonan culminante di e anochi di Art Fashion. Di ora su show a cuminsa te na final ela logra capta atencion di esnan presente. E coleccion tawata atractivo, femenino combina cu elementonan di moda urbano. E musica, energia di e modelonan y video a completa e show y su mensahe di ‘women empowerment’.
Cu su show titula ‘No na discrimicion’ Solo by Ronchi de Cuba a celebra su 30 aña di existencia den moda na Aruba cu un coleccion espectacular. Na un forma hopi creativo a sa di combina fotografia di Anuar Habibe, Damilice Mansur y David Troeger riba tela den varios diseño impactante. Algo sumamente bunita y unico. E favoritonan cu a resalta tawata e shimis cu e capel di Alto Vista y e bachi di homber cu e fotografia di un meneer para cu un background di yerba berde.
Companianan manera D-Shop, Kate Spade y Aldo Shoes tambe tawata presente. Aldo Shoes a ilustra differente sorto di sapato ilustra cu arte representando e tema di “body shaming”; topico unda ta huzga forma di curpa di e hende muhe.
Zhuzhed by Ali a hasi un tremendo trabou cu e styling di D-Shop su coleccion di paña pa hende homber y muher. Durante su show por a admira diferente combinacion y styling di paña. Tawata e proposito pa mustra cu tur hende por bisti na nan manera y por ta orguyoso di nan size, estatura y color.
E diseñadora local cu fama internacional, Gigliola tambe tawata presente na Art Fashion pa ilustra su coleccion di moda mas recien. E tawata moderno y deportivo, algo diferente pa tur esnan cu custumbra cu Gigliola su diseñonan anterior. Un creacon bunita, atletico y apto bisti pa cualkier occasion.
Francis Sling, un artista di Corsow conoci pa su arte y mural painting, tambe a participa e anochi aki. Ela crea un concepto di paña y arte cu influencianan Africano. Tawata algo creativo cu toke special di Francis su estilo di arte.
En general, e tawata un anochi exitoso cu un publico varia: di comerciante, pa caranan familiar den mundo di moda y arte, politico y un publico amplio a disfruta di e anochi. Ta prueba cu por bini hunto di diferente angulo di nos comunidad pa sostene arte na Aruba como tambe nos artistanan local.
Aruba sigur tin espacio pa mas mas evento di expresion creativo y ta di spera cu un y tur na nan forma duna aporte na dje.


text:
WILLEMSTAD – “Aworaki no tin ningun inisiativa ta kanando pa ahustá e tarifanan di bùs”. Esaki tabata e kontesta ku minister Earl Balborda enkargá ku Transporte Públiko a duna, riba e pregunta ku si ta bai baha tarifanan di bùsnan chiki i konvoi.
Entrante dia tres di febrüari próksimo preis di diesel ku ta e kombustibel ku bùsnan ta huza, lo bolbe konosé un bahada, e biaha aki di 31 sèn pa liter. Esaki ta e bahada di mas drástiko desde ku e preisnan di kombustibel a kuminsá baha, komo konsekuensia di e kaida di preis di krudo. Usuarionan di transporte públiko ta di opinion ku nan ta pagando di mas i ta eksigi un redukshon den e tarifanan di bùs chiki i konvoi.
Un reportahe di José Manuel Dias
E preis di diesel ta baha di 1.607 sèn pa liter bai te na 1.291 sèn pa liter mientras ku preis gasolin tambe ta baha ku 22 sèn pa liter. For di dia tres di novèmber di aña pasá te ku e mas resiente adaptashon di preis di kombustibel ku ta drenta na vigor dia tres di febrüari próksimo, preis di diesel na Kòrsou a baha ku un total di 55 sèn pa liter. E bahada kontinuo aki sinembargo no a bai kompañá pa adaptashon di tarifanan di transporte públiko.
Outor José Manuel Dias


text:
Diabierna atardi Minister Andin Bikker y Stichting Algemeen Pensioenfonds Aruba (APFA), representa pa Directornan sra. Sheila van Veen y sr. Erik Goris, a firma un acuerdo di principio pa bay desaroya un Centro Policial nobo pa Cuerpo Policial di Aruba (KPA) den area di Oranjestad. Ya pa basta aña caba KPA y Sindicato SPA a bin ta expresa e deseo pa haya centronan nobo pa KPA entre otro den e area di Oranjestad.
Minister Andin Bikker a duna oido n’esaki y na 2019 a logra muda cierto departamento cu antes tabata na Frankrijkstraat pa un edificio mas nobo y amplio situa na Wayaca, completamente adapta n’e deseonan di KPA. Tambe a establece e departamento di ‘Tourism Oriented Policing and Security’ (TOPS) n’e edificio di Arubus riba L.G. Smith Boulevard, pues central den e shopping area di turismo crusero.
Den cuadro di e esfuerso pa por sigui aloca mas departamento di KPA den edificionan mas central y moderno, adapta specificamente n’e deseonan di KPA, Minister Andin Bikker a firma un acuerdo di principio cu APFA, pa hunto bay explora e posibilidadnan pa cu sea edificonanan existente of desaroya uno nobo.
Den e cuadro ey ya identifica un edificio cu tin preferencia di KPA y Sindicato SPA na un area hopi central, y APFA a encamina un proceso den un esfuerso concreto pa por adkeri esaki y bay adapte n’e deseonan di KPA.
Como e fondo di pensioen mas grandi na Aruba di empleadonan publico, empleadonan di companianan di Gobierno y institutonan subsidia dor di Gobierno, APFA ta un partner logico y ideal no solamente p’e proyecto aki, pero tambe pa mas proyectonan di Gobierno den futuro, ya cu e inversion ta bay na beneficio di e fondo di pensioen, pa por sigui reenforsa e base solido di pensioen di empleadonan publico y di tur otro entidad pa cual APFA ta encarga cu e maneho fondonan di pensioen.


text:
Dialuna den oranan di atardi, un patruya di Polis na Pos Chikito ta topa cu e Toyota Rav4 shinishi coriendo un biaha mas hopi iresponsabel, pasando auto y treciendo asina trafico na peliger.
Mesora e patruya di Polis a cende su sirena y a duna e chauffeur di e Rav4 ordo pa para, pero manera ya ta su custumber e no ta respeta ordo di autoridad. E patruya mesora a pidi refuerso y a cuminsa cu un persecusion.
E chauffeur di e Rav4, diadomingo mainta a wordo deteni na altura di Mangel Halto Bar, pa motibo cu ta for di diasabra merdia e tabata keda burla di Polis y durante Toque de Queda, e tabata keda subi caya y core hopi iresponsabel rond, te cu un patruya di Polis a accidenta durante den oranan di madruga, durante un di e varios persecusionnan su tras.
Mientras refuerso tabata na caminda e persecusion a start na Pos Chikito n’e caminda patras te cu Barcadera, unda el a lora y drenta un caminda di santo. Aki e chauffeur a para e auto y a bay na pia. El a drenta den mondi pa sconde pa Polis. Aki ta caminda cu Polis a rondona e mondi y asina a logra pone man riba e chauffeur aki.
Un biaha mas el a wordo deteni y hiba Warda di Polis y su auto a wordo confisca. Diadomingo mainta el a wordo deteni caba pa motibo cu for di diasabra merdia e tabata keda burla di autoridad. El a wordo poni den libertad, pero no a siña su les.
Un biaha mas el a bolbe subi tras di stuur y sigui core iresponsabel. E homber aki tras di stuur ta forma un peliger pa trafico y sigur no tin un clase di respet pa autoridad.
No lo ta nada straño cu mañan e ta bek den libertad, ta bolbe sigui burla di autoridad y e mas pio ta cu e ta trece trafico na peliger.


text:
Bienestar i seguridat di empleado i klientenan di Cpost International ta na promé lugá. Pa e motibu aki Cpost International ta tuma medidanan di prevenshon den kuadro di Corona Vírùs (COVID-19).
Bienestar i seguridat di empleado i klientenan di Cpost International ta na promé lugá. Pa e motibu aki Cpost International ta tuma medidanan di prevenshon den kuadro di Corona Vírùs (COVID-19).
Cpost International ta sigui desaroyonan en konekshon ku Corona Vírùs tantu na nivel internashonal i lokal. Den kuadro di esaki i siguiendo maneho di nos gobièrnu i outoridatnan médiko, Cpost tambe a tuma algun medida di prevenshon pa garantisá salú i bienestar di su empleadonan, di su klientenan i tambe pa garantisá servisio na komunidat.
Entrega di pòst, pakete i otro servisionan
E vírùs no por keda transmití via pòst òf pakete. Cpost ta sigui entregá pòst, pakete i otro korespondensia pa nos klientenan. Tambe nos servisionan di MoneyGram, Expresspost, PuntoMio, PuntoMio Business, Cpost Cargo i pago di impuesto riba outo ta sigui. Kaminda ta nesesario esaki lo tuma lugá ku algun adaptashon.
Evitá transmishon di e vírùs
Cpost ta sigui maneho di GGD i ta tuma medidanan di higiena pa evitá transmishon di e vírùs. Nos ta sòru pa nos empleadonan ta konsiente di kiko mester hasi pa keda salú i traha di e forma más higiéniko posibel.
Relashoná ku bishita na nos diferente filialnan, Cpost ta tuma medidanan pa limitá aglomerashon di kliente den su filialnan. Pa esaki nos ta supliká klientenan ku mester di nos departamentu di ‘Customer Service’ hasi esaki via di email na customerservice@cpostint.com òf dor di yama na telefòn 433-1342 pa tur pregunta òf petishon di asistensia. Nos departamentu di Customer Service na Groot Kwartier lo no risibí bishitá.
Tambe Cpost a tuma e desishon pa trese algun kambio den e infrastruktura den su filialnan. Pa esaki a skohe pa pone stulnan na un distansia mas leu for di otro pa evitá ku nos klientenan ta muchu serka di otro i por kousa ku un ta kontagiá otro.
Ahuste na algun servisio
Relashoná ku e servisionan di ‘Proof of Delivery’ i ‘(PuntoMio) Home Delivery’, empleadonan di Cpost lo no pidi klientenan pa firma na momentu di entregá korespondensia i/òf pakete. Den e kaso aki nos lo hinka e paketenan den pòstbùs di e kliente.
Te na un próksimo aviso, Cpost lo no risibí pòst òf paketenan ku e siguiente destino: Italia, China, Honduras, Perú, Ecuador, Chile, Guatemala, India, Saudi Arabia, Hong Kong, Japan, Zuid Korea, Oman, Tawan, Oekraine, Kuwait, Bahrain, Rusia i Venezuela. Esaki ta basá riba desishon di nos diferente partnernan postal. Nos lo tene nos klientenan informá riba desaroyonan rondó di esaki.
Nos ta hasi un súplika serio na tur nos klientenan ku ta sufri di e kombinashon di síntomanan di grip, problema respiratorio, keintura i tosamentu, pa apstené di bishitá nos filialnan i otro lokalidatnan públiko.
Por fabor sigui e instrukshonnan duná dor di nos outoridatnan di salú pa prevení ku ta kontagiá otronan i ku e vírùs ta plama ku tur konsekuensia ku esaki por tin.
Cpost International ta gradisí tur su klientenan pa e komprenshon pa ku e medidanan di prekoushon ku a tuma. Tambe nos ke pidi nos klientenan pa keda pendiente di nos página di Facebook, Cpost International, pa keda na altura di tur e último desaroyonan.


text:
Edmundo Eustaquio Confesor mihó konosí komo "SOL" su karera futbolístiko na skol bou di guia di Frater Fidelius.
Na aña 1941 ela forma parti di e Selekshon di Antia ku a partisipá den e Weganan Sentro Amerikano i di Karibe na Costa Rica.
Sol a fungi komo Direktor Tékniko di e Selekshon di futbòl di Antia ku a gana Medaya di Oro den e Weganan Sentro Amerikano i di Karibe na Jamaica.
Na 1962 Confesor ta haña e oferta pa fungi komo Entrenadó di futbòl di Cuba i di Puerto Rico. Sol a skohe pa Puerto Rico ku a presentá ku un oferta mas akseptabel.
Durante di 10 aña Confesor a yuda pa drecha e futbòl di Boneiru ku a yega na un nivel bastante alto i a logra un empate ku e Selekshon di Kòrsou den un torneo eliminatorio.
Na 1978 Sol a dirigí Selekshon Hubenil den e Weganan di Reino i a logra Medaya di Oro.
Na 1989 el a dirigí e selekshon Antiano di futbòl den Pre-Mundial. Tambe Sol a funshoná komo Komentarista Deportivo tantu na Z-86 komo na Radio Caribe for di 1976 te ku 1985.
Distinshon risibí:
- "Medaya di Oro Den Orden Di Oranje Nassau"
- Plaka di mérito otorgá pa Gobièrnu di Kòrsou
- C.S.F. AWARD pa su dedikashon pa mas di 25 aña sirbiendo deporte.


text:
HAARLEM – Catcher Ramiro Balentien despues ku wega kaba kasi no por kapta. Den e último inning Korsou ta pèrdè su 6-3 dilanti riba Australia. Den prolongashon atrobe e tim ta pèrdè un bentaha i e kos ta bai malu definitivamente: 7-8.
Balentina: “Den e di nuebe inning segun mi e hungadónan a pensa: nos a gana. Ta esei a nèk nos. Promé ku bo tin 27 out bo no a gana.”
E defensa kurasoleño ta alterná catch akrobátiko ku eror inkomprendibel. E último eror den vèlt ta kaba ku nan. Esnan di Australia ta gana e wega spektakular den e di diesdos inning.
Pa motibu di e derota djasabra Kòrsou ta hunga pa e di kuater i di sinku lugá na Honkbal Week Haarlem (HWH) E oponente ta Taiwan. “Nos meta tabata pa sikiera sali di tres. Nos no a logra nèt. Si e torneo a faya awor? Pa mi si. Nos tabatin hopi chèns pa gana, ma nos no a gana”, Balentina ta bisa.
Un Reino, dos tim
Indirektamente tin dos tim ta representá Kòrsou na HWH. E catcher ta kuminsá hari ora puntr’é pakiko Kòrsou tin un tim apart miéntras ku Oranje ta yama su mes e Tim di Reino i ku ku tin hopi Yu di Kòrsou den selekshon. “Semper tabata asina ku nos tabatin un tim di Kòrsou, awor nan tin un tim di Reino. Pero nos tambe ke keda hunga.”
Profeshonal
“E hungadónan di Reino mayoria bia ta e profeshonalnan òf esnan ku ta hunga na Hulanda. Nos selekshon mayoria bia ta basá riba hungadó ku ta hunga na Kòrsou”, asina Balentina ta bisa. E ta sigui: “Esei ta e diferensha. Un Reino, dos tim, si.”
Outor Pieter Hofmann


text:
ORANJESTAD, Aruba – Minister di Salud Publico, Cuido di Nos Grandinan y Deporte, Dr. Carlos “Alex” Schwengle a presencia e wega final di e campeonato 2016-2017 Division Honor. Minister Schwengle a duna pabien na ambos team cu a hunga fuerte y tabata busca pa bay cu e triunfo cas. Deportivo Nacional a bay cu e prome victoria, despues RCA a bay cu e victoria durante e di dos wega. Aunke cu tur 2 team tabata bataya fuerte na final Deportivo Nacional a bay cu e victoria di 3 wega, unda cu e hungadonan a cuminsa festeha desde stadion. Despues cu e wega a termina na stadion Guillermo P. Trinidad, e celebracion a continua na veld di Deportivo Nacional na Alto Vista. Aki Minister Schwengle a topa cu dirigente, team y fanaticonan kendenan a celebra cu despues di 10 aña e trofeo a bay Noord.
Home Uncategorized Deportivo Nacional a bataya te final pa bay cu e triunfo


text:
N.V. ELMAR ta informa cu diamars ultimo, 23 di maart 2021, alrededor di 8:50 di anochi tabatin un interupcion den e suministro di electricidad p’e areanan di Dakota (un parti), Oranjestad (un parti), Cumana (un parti), Meiveld, Pavia (un parti), Piedra Plat (un parti), Seroe Lopez, Casibari, Paradera (un parti), Hooiberg (un parti), Babijn, Bloemond, Roncado, Seroe Crystal, Marawiel, Koeriboeri, Rooi Prikichi, Matividiri (un parti).
E motibo di e interupcion tabata un fayo riba un kabel di voltahe halto den area di Dakota.
Band’i 11:10 di anochi tur e areanan afecta a haya coriente bek.
N.V. ELMAR ta enfatisa na su clientenan cu prioridad y un suministro di coriente sin interupcion ta un meta esencial den e maneho diario di N.V. ELMAR.
Por medio di e comunicado aki N.V. ELMAR ta pidi su disculpa na su consumidornan p’e inconvenencia cu e interupcion ariba menciona a ocasiona.


text:
Uw ingezonden brief in de Knipselkrant Curacao? Stuur uw brief voor 21:00 uur naar emailadres INGEZONDEN. Wij publiceren uw brief zonder deze in te korten. De redactie van de Knipselkrant Curacao is niet verantwoordelijk voor de inhoud. Ingezonden stukken die opruiende of dreigende taal bevatten worden door ons niet gepubliceerd.
Vandaag laten we Ruben Suriel aan het woord.
Addendum ku GZE: puru airu kayente pa e pueblo.
Esaki mi tin di bisa di, awe awe, ora mi mira ku nos a firma un addendum ku GZE ku ta parse un airu kayente riba un otro airu kayente ku a ser inisiá pa Pueblo Soberano.
Kontinuidat den gobernashon?
Pero asinaki?
Mi konklushon: nos no a siña apsolutamente nada di nos fayonan di pasado. Ni di e “lease” ku PDVSA ni e avontura karísimo ku Aqualectra/BOO ku a kulminá den “verdamping” di 400 mion di sparpòt di un pueblo di solamente 160mil alma!
Tristu ta ku ta nos tur ta biba riba e mesun baranka aki di un 444 kilometer kuadrá e pèdidanan aki ta afektá nos tur, pero e humilde mas ku tur!
Semper ora awaseru kai lo e mua nos tur dos, esnan pro gobièrnu i esnan pro oposishon!
E triki ta kiko nos HUNTU ta hasi, den e ehèmpel aki, ku e awa ku a kai. Un regalo/bendishon di kreador pa tur sernan bibiente di Kòrsou!
Sigur despues di 10-10-10 ami ta mira demasiado diskushon, no al kaso, tanten, den nos ehèmpel, tur e awa ku a ser regalá na nos for di shelu ta laba bai laman.
Meskos ta pasando ku tur otro oportunidatnan ku ta pasando Kòrsòu su dilanti.
Awor nos ta asina bezig ku nos mes ku un Chines a bini skaakmat tur nos representantenan den gobernashon (tantu den oposishon komo koalishon):
– PS a primintí e Chinesnan e “awa” i
– PAR/MAN a seya e deal ku e mesun Chinesnan dunado aserka tur kuater pata di nos ekonomia. Tur esaki i te ahinda, e Chines solamente a supla airu kayente den, nos tur dos, su kara, un airu kayente di 10mil mion pòler, ku awor, ku e addendum, ni esei (e airu di 10mil mion) nos lo no tin.
Tur kos, pa ku “commitments” di parti di e Chinesnan, efektivamente a ser anulá, paso, awor mester bai hasi un estudio, si ta bai traha un refineria kompletamente nobo.
Pues konsekuentemente tur invershon den e planta bieu ta ser poné riba un “hold” (PARIC etc. tur ta drenta bèk vrizer).
Esei ke mèn pueblo di Kòrsou a keda Lep,
Wishi/Marchena lo keda den huma tóksiko/venenoso por lo menos te 2025 ku e fakkelnan ku ta supla full kapasidat 24/7 matando aserka tambe tur posibel otro invershonnan pa’bou di e Refineria.
Pueblo no laga nan gaña bu.
Kima LNG gas den fòrnùisnan di planta lo no hasi niun diferensia den e manera ku ta i ta bai usa e fakkelnan ku ta e kousa mayor di tur e gasnan mas venenoso pa hende i tur otro kos bibiente.
Letterlijk: de twee lokale honden vochten om een bot, de derde (een Chinees) rende (met de addendum) ermee weg.
Ruben Suriel, app: +5999 6690470
Naschrift KKC
Ingezonden op 8 oktober 2017, vertaling volgt zsm


text:
EVELYN WEVER CROES 9 AÑA Lider DI MEP
DANKI NA BO SERENIDAD, SABIDURIA Y DETERMINACION PA ENFRENTA CADA CRISIS MANERA UN MAMA PA NOS PUEBLO.
Dia 28 augustus, 9 aña pasa a toca e honor grandi pa Sra. Evelyn Wever-Croes asumi liderasgo di partido Movimiento Electoral di Pueblo, MEP. Cu un responsabilidad y dedicacion inmenso el a tuma e batuta di sr Nelson Oduber, cu a tum’e for di sr Betico Croes den felis memoria.
Lider di MEP a considera esaki desde principio como 'big shoes to fit' pasobra e logronan di nos dos ex-lidernan di MEP pa nos pais y pa Reino tabata hopi grandi y pa iguala nan, ta pasonan hopi grandi a mester dal. Esaki ta loke tambe Lider di MEP Evelyn Wever-Croes a haci y ta haciendo
E 9 añanan cu a pasa no tabata facil sinembargo hunto y danki na e sosten di tur esnan cu ta rond di dje, e por a logra y lo logra mas cosnan grandi pa Aruba.
Awe, 9 aña despues di a tuma liderazgo di Partido MEP, Evelyn Wever-Croes ta Prome Minister di Pais Aruba, marcando historia no solamente como e prome hende muhe den e posicion aki, sino pa su logronan den su Gabinete apesar di a encontra retonan cu pais Aruba hamas a yega di encontra. Retonan financiero grandi, retonan social, retonan cu nos pais bisiña y awo, e reto di mas grandi cu no solamente a impacta Aruba sino mundo henter.
Ta den retonan chikito y grandi Lider di MEP, nos Prome Minister Evelyn Wever-Croes a demostra su determinacion y dedicacion pa saca nos pueblo dilanti.
Pasobra diaramente e ta biba cu su motto, “this too shall pass”, esaki tambe lo pasa.
Danki Evelyn Wever-Croes pa e trabou incansabel cu bo ta haciendo pa nos pueblo.
Danki pa lidera nos Pueblo den un temporada hopi dificil na Aruba.
.
Pabien cu 9 aña como lider di MEP y sirbiendo pueblo di Aruba cu amor y dedicacion.


text:
Jesus a bis’é: “Ami ta e resurekshon y e bida; esun ku kere den Mi lo biba, maske e muri,
Y tur esnan ku ta biba y ta kere den Mi lo no muri nunka.
Juan 11: 25-26
Cu hopi dolor pero conforme cu e boluntad di Dios, nos ta anuncia cu a bay sosega den braza di Dios Tata
Denisia Gomes-Luidens
Mihor conoci como: “Denny”
*03-04-1938 – †10-10-2021
Oportunidad pa condolencia: dialuna 18 di october 2021 na Aurora Funeral Home di 7’or pa 9’or di anochi.
Ta invita pa e acto di despedida cu lo tuma lugar diamars 19 di october 2021 na Aurora Funeral Home di 2’or pa 4’or di atardi, despues saliendo pa Santana catolico na Sta Cruz


text:
Oranjestad-Ultimamente UPP a bin ta tuma nota cu di berdad e gobierno di Mike Eman parce di ta perdiendo tur nocion di realidad.
Si na prome instante minister di Finanzas, Sr. Angel Bermudez, por a duna e impresion di ta un minister experto, dia pa dia e ta bira un figura decepcionante pa loke ta trata nos gobernacion aki na Aruba.
Nos historia financiero desde 2009 padilanti a bira un historia tristo.
Si prome nos a haya pa 4 aña largo un ministro, esta Sr. Mike de Meza, cu a hinca Aruba den un abismo financiero nunca antes bisto, y despues pa 8 luna un ministro di finanzas, esta Sr. Juan David Irausquin, cu su curashi a caba na filingrana prome cu el a cuminsa gatia, awe nos ta hinca cu un supuesto experto, cu parce di ta mas ocupa pa wak con ta complace politicamente esnan cu a dune un oportunidad, y no ta importe kico lo pasa cu e pais aki.
E ultimo nombracionnan di hendenan cu salarionan barbaro den nos situacion financiero deplorabel, ta otro prueba di esaki.
UPP ta kere cu ta tempo pa di berdad Parlamento di Aruba, representando Pueblo di Aruba, tuma un postura mas critico, mirando cu ta bay trata presupuesto 2015, pa asina nan tuma e pasonan necesario pa obliga gobierno y ministernan pa para, of por lo menos temporisa proyectonan cu lo no yuda nos awor aki na nada, y cu Pueblo di Aruba, y generacionnan cu ta bini, lo tin di bay paga schat di placa den e siguiente añanan nos dilanti, por lo menos 30 aña.
Asina nos di UPP ta pensa cu p.e. e proyecto di Green Corridor, cu nos por a tende director di DOW, sr. Marlon Croes, papia riba dje recientemente, cu ta bezig ta finalisando e financiamento, cu ainda tin tempo pa para esaki y warda pa un otro momento, ora cu situacion financiero mehora.
Nos pregunta na Parlamento ta, ya cu nos no tin confianza mas den nos gobierno, con e proyecto di Green Corridor aki por a wordo inicia, y cu cua financiamento, si te ainda ta wordo papia cu mester termina e financiamento di e proyecto aki.
Den mesun rosea nos ta tende minister di Finanzas papia di cu mester bin cu Transaction Levy (Transaction Tax) pa bay cubri gastonan di proyectonan PPP, bou cual e proyecto aki di Green Corridor lo bay cay.
Cu introduccion di un Tax asina aki gobierno y minister di Finanzas lo caba di crash nos economia y nos sistema bancario, no pa alivia e situacion malisimo di nos finanzas publico, sino mas bien pa yuda compinchinan politico haya proyecto.
E proyecto di Green Corridor no ta ni na bienestar di P’ariba di Brug, ni na bienestar di economia di Aruba, ni na bienestar di nos medio ambiente/naturaleza, sino na bienestar di cambradanan politico di AVP, cu a yuda financia nan campaña politico, y kizas lo ta comprometi pa sigui yuda.
Gobierno di e forma aki ta sigui deshaci di tur su obligacionnan directo y ta ponenan riba lomba di Pueblo.
Nos a wak esaki caba den e ultimo aña, na unda e responsabilidad pa e fondonan di AZV, APFA y SVB, ta wordo kita for di gobierno y hinca directamente cerca e fondonan aki, cu na su turno lo bay saca nan deficitnan (“tekorten”) for di Pueblo, e clase trahador.
Y nos por mira con politiconan di AVP ta keda gaba cu esaki ta un logro grandi, pa asina por drecha e finanzas publico.
Pero nos sa cu esaki no ta berdad. Nos ta mira cu gastonan di gobierno no ta baha, pero al contrario, ta sigui bin cu mas medidanan pa asina por chica e Pueblo aki, pa asina un grupito rond di AVP por keda biba lekker!!


text:
Señor ta mi wardador, mi’n tin falta di nada
Den cunuco di yerba berde, E ta pone mi sosega.
E ta hibami na awa trankil,
Pa mi bolbe haña forsa.”
Ps. 23: 1,2,3
Nos ta anuncia fayecimento cristianamente
di nos mama, mi ruman y nos tanta stima:
Valentina Wolff
Cariñosamente yama “Tina” of Tanta Tina”
Na nomber di su yiunan stima:
Jolanda Croes
Ronny y Sira Croes-Tromp
Mario y Lourdes Croes-Kelly
Su rumannan:
Adelberta Christiaans-Wolff
† Leonora Heyden-Tromp
† Ricardo Tromp
† Anselmo Tromp
† Brigita Tromp-Wolff
Su subrina y subrinonan stima:
† Paula Carrasquero-Heyden y famia, Pablo Heyden y famia, Paulita Chaljub-Heyden y famia, Vera Heyden y famia, Salamon Heyden y famia, Frans Heyden y famia, Mariano Heyden y famia, Tommy Heyden y famia, Nick Heyden, Marietje Croes-Heyden y famia, † Linda Heyden, Filomena Tromp y famia, † Ambrosio Tromp, † Alberta Wolff-Tromp y famia, † Demetrio Tromp, Andres Tromp y famia, Mariana Tromp y famia, Martina Chiquito-Tromp y famia, Fransisca Bernabela-Tromp y famia, Dominico Tromp, Jacintho Christiaans y famia, Daniëla Eduwardo-Christiaans y famia, Ronald Christiaans, Enrique Christiaans y famia, Bernadetta Christiaans y famia, Albertico Christiaans, Dorothy Dieterman-Christaans y famia, Daniel Christiaans, Eveline Christiaans y famia, Marlyn Maduro-Tromp y famia, † Loreta Dirksz-Tromp y famia, Frenk Tromp y famia, Ursino Tromp y famia, Mirla Gomez-Tromp y famia
Prima y primonan, ihanan, su bon bisiñanan y demas famia:
Wolff, Figaroa, Croes, Tromp, Kelly, Christiaans, Eduwardo, Ruiz, Semeleer, Giel, Dubero, Koolman. Franken, Rasmijn, Feliciana, Goldstein, Heyden, Carrasquero, Chaljub, Joe, Boogaerts, Henriquez, Schwengle, Chung, Leest, Sapuana, Aponte, Cecilia, Gomez, Chiquito, Bernabela, Maduro, Dirksz
Ta invita tur famia, bisiña y conocirnan pa asisti na acto di entiero cual lo tuma lugar:
Diasabra, 16 di oktober 2021 pa 4’or di atardi saliendo for di misa Santa Anna pa santana catolico na Noord. E resto mortal lo ta reposa for di 2’or di atardi den misa Santa Anna.
Na luga di flor of krans un donacion pa Edmond Harms Foundation lo ta altamente aprecia. Lo tin un box disponibel pa e bunita gesto aki.
Ta corda un y tur pa aplica e protocol di DVG pa e Covid-19 door di bisti tapaboca, mantene distancia social y haci uso di handsanitizer na entrada y salida y corda evita aglomeracion.
Nos ta pidi nos diculpa si den momento di nos tristesa nos por a lubida un of otro famia of conoci.
Nos ta lamenta cu despues di entiero nos no por ricibi bishita di condolencia na cas.


text:
ORANJESTAD – Diabierna 18 di december tabatin un reunion di Conseho di Minister di Reino den cual Aruba tabata riba agenda pa loke ta trata e sosten di likides cu Aruba a pidi pa januari – februari – maart 2021. Prome Minister Evelyn Wever – Croes a splica cu a haci e peticion aki ya algun siman pasa, el a pasa CAFT y e siman aki hunto cu Secretario di Estado sr. Knops, a repasa tur e condicionnan cu Aruba mester a cumpli cu ne dia 15 di december.
Aruba ta bon na caminda cumpliendo cu tur e condicionnan y sr. Knops a duna di conoce cu e ta satisfecho cu e forma responsabel con Aruba a atende cu e tema. Sinembargo ainda no ta cla cu tur cos, pero e pasonan cu mester a wordo tuma, a wordo tuma.
E condicionnan di 15 di december por wordo reparti den algun grupo:
1. Enseñansa, e Minister encarga mester a presenta un plan di con e lo bin cu restructuracion of ‘doorlichting’. Varios di nos propio hendenan a haci diferente estudio den pasado tocante con por cambia y mehora e sistema di enseñansa. Tur e estudionan aki ta wordo tuma na consideracion y e Minister a presenta con e lo hacie tambe.
2.Financiero, Minister di Finansas mester a presenta con ta bay haci algun estudio pa mira e consolides den nos sector financiero.
3.Husticia, con por yega na palabracion y protocol di cooperacion entre diferente autoridad hudicial. Pa por enfrenta criminalidad, ilegalidad y corupcion na un forma mas efectivo. Cual tambe a cumpli cu ne.
Hulanda tabata kier pa Aruba mustra con Aruba ta bay continua den aña 2021 cu e cortamento di salario cu a bin ta tumando luga e aña aki. Pa loke ta ambtenaar a mustra cu ya caba den e ley ta inclui cu e ta ‘tot nadere orde’. Mescos cu pa Ministernan tambe e ta ‘tot nadere orde’. A cambia e ley pa Parlamentarionan siman pasa y awo esey tambe ta ‘tot nadere orde’. Pues e institutonan publico (di Gobierno), a cumpli cu tur cos. Pa loke ta e institutonan semi-publico, eseynan tambe a mustra Hulanda cu Gobierno a haci apelacion fuerte na cada un di e companianan, pa nan por fabor continua cu e entrega di salario pa e siguiente lunanan nos dilanti den 2021. Esaki ta un condicion di Hulanda, nos a splica easy den carta cu a manda na cada instituto semi publico, como muestra di solidaridad. E cortamento di salario awor ta un di e exigencianan di Hulanda y tur instituto estatal y semi publico a cumpli cu ne. A entrega e lista cual a wordo aproba. E peticion cu Gobierno di Aruba a haci pa depotisa e placa aki riba e fondo di FASE, no ta tur por a cumpli cu ne. Agun a pidi pa e placa keda den nan compania mes door cu e compania a haya menos entrada. Y aworaki pa 2021 a ripiti e mesun peticion na tur compania estatal y semi publico. Si e compania no por haci easy e lo mester bay den deliberacion cu Minister y mira con ta sali afo, Premier Wever – Croes a splica
Hulanda a keda satisfecho cu Aruba por a mustra cumplimento cu e condicionnan y pues nan a aproba e sosten di likides pa Aruba manera cu a pidie. Door cu CFT no a finalisa tur e analisisnan financiero (door cu presupuesto 2021 di Aruba no a wordo entrega ainda). A tuma e decision cu Aruba lo haya un ‘voorschot’ riba e likiditeit steun’ cu mester haya. E voorschot ta riba mitar di e periodo (6 siman) cual ta di 1 di januari pa 12 di februari. Y prome cu 12 di februari lo trata e cifranan definitivo pa e prome kwartaal y henter aña 2021. Cu esaki Aruba ta haya e orto parti di e placa y ta sigura cu por sigui paga debenan, gastonan, FASE, loonsubsidie y sosten financiero cu ta duna na empresanan mediano y chikito.
Pa conclui, Prome Minister a haci apelacion na tur esnan cu ta traha den sector publico pa sigui duna contribucion. E fiansa cu Aruba ta haya ta depende di bo aporte tambe. E situacion no ta facil pero tur hende mester hala faha mara, maske ta pa un tempo mas pa despues nos sali hunto for di e situacion di covid.


text:
KRALENDIJK —
E direktiva di federashon di biar di nos isla ku ta FeBiBo bou di presidensia di sr. Aaron Martis, a kambia e fecha pa reunion pa eligí un direktiva nobo pa e federashon.
E motibu ku a posponé e reunion di 24 di aprel pa 4 di mei 2021, ta debí na e situashon di covid-19 riba nos isla.
E presidente di e federashon, sr. Aaron Martis, den un komunikado pa prensa e siman aki, ta trese esaki na publisidat.
Di akuerdo ku sr. Aaron Martis, mirando ku nos a keda un nivel di riesgo haltu ku ta nivel 5, loke ta nifiká tambe ku no ta pèrmití pa aglomerashon di mas di 1 persona ku no ta di mesun kas, a posponé elekshon pa direktiva nobo di e federashon di biar ku ta FeBiBo.
A kambia e fecha di 24 di aprel pa djamars 4 di mei 2021, esei ta si e desishon di e “noodverordering” aktual ku ta te ku dia 29 di aprel 2021 keda suavisá.
E sitio i orario pa ku e reunion pa elekshon di un direktiva nobo pa e federashon si ta keda mesun kos.
Nos ta spera ku pa e fecha menshoná, e reunion i elekshon di un direktiva nobo pa e federashon lo tuma lugá ku sufisiente kandidato pa eligí un diektiva nobo.
Ta konosí ku e direktiva aktual a keda diferente temporada ya ku no tabatin kandidatonan pa yega na un direktiva nobo.
Aworakí e direktiva kompleto a duna di konosé ku awó si ta basta pa nan, tin ku bini un direktiva nobo ya ku ningun di e miembronan aktual no ta re-eligibel.
Nos por a komprondé ku tin algun hóben biarista ku ke tuma over pa e federashon por sigui funshoná i tambe e deporte di biar di nos isla.
Nos ta spera sinseramente ku huntu ku e hóbennan aki, mas hóben tambe ta dispuesto di traha den e federashon na bienestar i adelanto di e deporte di biar di nos isla.


text:
president
-
News
Jordy Presidente nobo Comision Atleta
Jordy Groters a bira e presidente nobo di e Comision di Atleta di Comite Olimpico Arubano. E ex-seleccionado di Aruba…Read More »
-
News
President di FIBA di bishita na COA
Desde diahuebs Aruba Basketball Bond tin bishita di Yamil Bukele, cu ta e presidente di e Confederacion Centroamericano y Caribe…Read More »
-
News
Presidente Roy Mezas ta elabora riba diferente puntonan
Roy Mezas, presidente di COA ta satisfecho pa mira e record di atendencia den e Asamblea General. Comite Olimpico Arubano…Read More »
-
Anti-Doping
Patrick Werleman Presidente nobo di Caribbean RADO
Miembro di Comite Olimpico Arubano, Patrick Werleman eligi como e Presidente nobo di Caribbean RADO. Un noticia super positivo cu…Read More »
-
Barranquilla2018
Presidente Roy Mezas ta conta di e participacion di Aruba
Presidente di Comite Olimpico Arubano tabata presente aki na Weganan Centroamericano y del Caribe Barranquilla 2018. Caminda a pasa bishita…Read More »


text:
El’a critica su opositornan politico, pero realmente ta dokternan cu enfermeronan el’a critica
Lider di Partido MAS, Marisol Lopes Tromp a duna su reaccion riba e hecho cu Conseho di Ministro di Reino a pospone e desicion pa fia Aruba placa pa cubri gastonan di October, November y December 2021.
Marisol a sali cu yen di alegria, ta trece un cantidad di alegacion dilanti, unda mas bien nos a kere cu te ainda nos ta den campaña politico. No tabata forma con Marisol a lastra su opositornan politico, basa storia, pero lubidando cu su critica ta contra sector medico, dokternan y enfermeronan y trahadornan di hospital y den sector di cuido medico.
Mientras Marisol ta saca su gal politico, Prome Minister di Aruba Sra. Evelyn Wever Croes a bisa cu ya caba el’a topa personalmente cu Premier di Hulanda Mark Rutte, y cu nan a atende e asunto aki personalmente.
Henter e problema ta draai rond di CAFT, cu parce ta wordo forma pa poco hende atrasa y cu no sa cu nos ta den pandemia. Tampoco nan sa con duro e variacion di Delta a dal Aruba. Pues, manera poco “kip zonder kop”, CAFT a bay duna conseho, unda nan ta para riba cu Aruba mester corta 60 miyon di sector medico.
No ta posibel cu nos ta den un pandemia cu yen aumento di gasto di AZV, y CAFT ta keda terko pa corta 60 miyon. Ta mata nan kier mata pueblo? Of di unda nan kier pa corta tur e placa ey?
Pues, enbes cu Marisol a sali puntra con e por yuda, of enbes cu e tambe por a manda un signal pa Hulanda, y cu e por a sali na vanguardia di e sector medico na Aruba, Marisol a opta pa bay fiesta cu e desicion pa pospone, comosifuera cu ta Gobierno lo cay, y cu lo bini eleccion unda e lo aspira pa bolbe bira minister. Un gran probechista!!! Cu salud di hende bo no por hunga!
Bo por tin deseo den bida pa bira minister of keda sinta den stoel di minister, pero hamas bo por fiesta cu salud di hende, of pidi pa laga pueblo paga su propio medicina. Kisas e ta facil pabo cu aparentemente ta doño di bo apartamenten-complex, pero no pa e cuidadano humilde cu ta biba margina.
Pues, dicon bo kier suta e sector medico? Con bo kier suta pueblo? Dicon bo ta tuma un postura anti pueblo? Bo a laga sa cu bo ta pro di tuma medida contra pueblo, unda bo kier pa gobierno laga tur pacient paga pa remedi na botica, tur esaki bo ta bisa pa sed pa poder?
Ta di lamenta con Marisol, cu ta supose di sa mihor, ta trece su critica dilanti, sin pensa realmente cu ta e sector medico e ta sutando. Premier Evelyn Wever Croes a bisa cu e asunto aki no ta forma un peliger ni menasa. Den e proximo reunion di Conseho di Minister di Reino lo atende y ta mas cu claro cu lo yega na un solucion.
Politiconan mester sinja distingui temanan importante pa Aruba y stop di haci wega politico cu nan.


text:
Lo tuma mas o menos 48 ora pa tur cos normalisa
Diamars atardi a surgi un candela na e edificio dilanti na Hospital unda construccion ta tumando luga. Team di Hulperverleners di HOH a actua inmediatamente en espera di Brandweer cu a yega rapido y a logra contene e candela. A evacua di biaha tambe tur pashent segun emergencia y a traha luga den otro localidadnan riba tereno di Hospital pa sigui brinda cuido. Dokter nan a analisa cada caso y asina a dicidi cua pashent por bay cas y cua pashent tin cu keda interna. Un evacuacion cu a bay sublime na unda prioridad tabata pa tur pashent y empleado ta safe. Algun piso ayera nochi ya tabata safe pa haci uzo di nan y a muda e pashentnan cu ta mas grave paden back manera ICU. Pa e proximo 48 ora nan lo traha duro pa loke ta limpiesa y alabes midi e calidad di aire te cu e ta completamente safe pa muda tur pashent back den e edificio di Hospital.
Si mester asistencia di Departamento di emergencia por fabor acudi na ImSan pe proximo 24 pa 48 ora na unda personal di HOH hunto cu personal di ImSan ta cla para pa brinda cuido.
Mayoria di servicio cu ta ser brinda den e edificio di Hospital ta suspendi pe proximo 48 ora nan excepto servicio di MRI y CTscan. Si bo tin un cita pa MRI y CTscan por fabor acudi na e entrada di Departamento di emergencia y eynan personal di HOH lo guiabo. Tur e otro servicionan di radiologia, revalidatie etc ta suspendi pe proximo 48ora. Servicio di LABHOH tambe ta ser suspendi pe proximo 48 oranan, pues si bo tin cita bo lo ricibi un yamada pa asina traha un cita nobo. Otro servicio cu ta ser brinda den e Medical Office Building ta sigui normal.
Tambe ta suspende orarionan di bishita pe proximo 48ora nan. Mirando cu tin algun camber cu tin 3 pashent awo interna no por permiti aglomeracion. Ta tumando contacto cu miembronan di famia pa asina duna nan mas informacion. Logicamente tin excepcion pa algun pashent cu ta mas malo.
Operacionnan planea tambe a ser suspendi pe proximo 48 ora nan. Solamente lo tuma luga operacionnan di emergencia na HOH. Y tambe si un mama tin cu duna luz e por acudi via e entrada di emergencia di Hospital y nos lo guia pa e luga concerni.
Si bo tin cita cu un specialista na un di e policlinica nan pafo di Hospital por acudi na esaki trankilamente.
Gratitud ta bay na tur trahado di HOH, pero tambe Brandweer cu Polis y e crisisteam cu a traha ayera duro y awe ta sigui cu e proposito pa salvaguardia siguridad di tur pashent. Un danki grandi ta bay tambe na e team completo di ImSan cu a habri nan porta pa team di emergencia di HOH pa asina por sigui brinda cuido y alabes a mantene nan departamento di Radiologia habri ayera nochi. No por keda sin menciona cu pa prome biaha un operacion di emergencia a tuma luga na ImSan cual a ser ehecuta pa team di HOH hunto cu team di ImSan. Danki na tur hende pa nan aporte durante e crisis cu a surgi na HOH.


text:
Exprodesk cu varios proyecto pa stimula economia den sector creativo
Oranjestad – Exprodesk ta e unidad di Departamento Economico cu ta asisti y guia companianan local pa exporta nan producto y servicio. Manera ta stipula den e maneho economico ‘Un economia fuerte y resiliente’ 2019-2022, Exprodesk ta concentra e aña aki pa sigui desaroya un di e seis Sectornan Prometedor cu ta Industria Creativo. Exprodesk por medio di tayer, training, mastermind meetings y one-to-one coaching, ta prepara y guia participante pa ta traha nan ‘Export Action Plan’ pa nan por cuminsa exporta nan producto of servicio. Na e momentonan aki tin tres proyecto tumando lugar pa stimula economia den sector creativo.
Music Market Ready 2020
E proyecto aki ta specialmente pa musiconan y tin un duracion di dos pa cuater luna. E ta inicia cu un webinar General: ‘The beat must go on’ cu ta duna informacion general tocante oportunidadnan pa e musiconan por genera ingreso den mercado internacional, informacion importante na momento cu e participante mester exporta musica y informacion tocante e ultimo tendencia den e situacion di COVID19. E di dos parti di e proyecto cu ta dura dos luna y ta habri pa un seleccion di participante. Esaki ta consisti di siete webinar cu topiconan y tipnan interesante cu e musico mester tene cuenta cune na momento di exporta su musica. E webinarnan ta wordo duna door di expertonan local. E tercer parti di e proyecto ta un 'one-to-one' coaching di sr. Carlos Delgado Imbert cu hunto cu e participantenan lo traha un Export Action Plan pa cada un di nan. Ademas na final sr. Delgado lo traha un rapport ‘Aruba Music Industry’ cu recomendacionan pa e industria musical di Aruba basa riba su experiencia di e sesionnan di 'one-to-one coaching’ di e participantenan.
Tech & Services without borders 2020
E proyecto aki ta pa e profesionalnan den Technologia y Servicionan Profesional den e sector di Industria Creativo y lo dura 4 luna. E training aki lo wordo duna pa expertonan local y internacional. E meta di e proyecto aki ta pa promove e posibilidadnan pa exporta pafo di Reino, stimula e companianan pa considera promove nan servicio pafo di Reino y asisti y guia nan den esaki. Durante e workshopnan aki lo duna training di exportacion, mercadeo di producto of servicio y con pa prepara nan producto of servicio pa exportacion. E training via medio virtual ta wordo duna door di expertonan local y oradornan internacional. Na final cada participante lo ricibi un ‘one-to-one’ coaching pa traha un ‘Export Action Plan’ di cada participante. Den e ultimo parti di e proyecto aki cada participante bou guia di Exprodesk y hunto cu nan ‘export coach’ lo implementa nan ‘Export ActionPlan’.
Arts without borders 2020
E proyecto aki tin mesun plataforma di Tech & Services without borders 2020, pero ta dirigi riba e grupo di arte y artesania. Durante 4 luna e grupo di artesano lo ricibi informacion importante manera documentacion y normanan internacional cu mester cumpli cu nan, guia y tipnan practico pa exportacion di nan producto y/of servicio. E facilitadornan lo ta profesionalnan local y oradornan internacional cu lo trata e ultimo tecnicanan y tendencianan nobo den e mundo di arte y artesania pa yuda nos artesanonan competi internacionalmente, aunke si nan lo no por produci na gran escala. Na final cada participante lo ricibi un ‘one-to-one’ coaching pa traha un ‘Export ActionPlan’ y lo ricibi guia pa implementa esaki door di Exprodesk y nan ‘exportcoaches’.
Exprodesk ta yuda empodera nos artistanan
Cu e cursonan aki Exprodesk kier yuda empodera nos artistanan pa asina cuminsa duna forma na e industria creativo cu ta un di e seis Sectornan Prometedor pa diversifica Aruba su economia. Pa mas informacion por bishita www.deaci.aw.


text:
Lesa revista online
Biblioteca Nacional Aruba ta ofrece su miembronan e oportunidad pa lesa Ebooks ya pa algun luna caba. Biblioteca por a nota bastante interes pa e miembrecia di E-books. Awor miembronan por lesa revista tambe online. Biblioteca Nacional Aruba por ofrece e servicio aki danki na un cooperacion cu Koninklijke bibliotheek na Hulanda.
Biblioteca ta informa cu miembronan tin e opcion awor pa lesa 16 revista Hulandes. Esaki ta un servicio addicional. Miembronan di biblioteca cu ta desea di lesa Ebooks of scucha ‘Luisterboeken’ (Storia conta) of lesa revista online por aplica pa esaki mandando un email pa info@bibliotecanacional.aw
Den email e miembro ta duna e number riba e carchi miembrecia di biblioteca, su nomber y fam completo como tambe e number di Smartphone.
Un empleado di biblioteca ta manda un username y un password pa e miembro y un splicacion con ta login via e website di onlinebibliotheek. Lesamento ta bay pa medio di un app cu e miembro ta download via Google Playstore of Apple App store. Tin un app pa Ebooks (lesa y/of scucha) y un otro pa revista. Por uza e mesun informacion di login pa tur dos servicio. Pa por aplica pa e servicvionan adicional aki e miembrecia mester ta paga. Den caso cu e e miembrecia a vence por pasa paga esaki (cash) na biblioteca San Nicolas of Oranjestad y despues aplica.


text:
WILLEMSTAD – Ministerio Públiko ta kere den e derecho di kada siudadano pa manifestá i buska su derecho den temanan ku ta relevante pa su mes òf pa komunidat. Ministerio Públiko a tuma nota di vários demonstrashon e último dianan ku a bai di forma pasífiko. Sinembargo, Ministerio Públiko den su ròl komo parti di e kadena hudisial ke alertá tambe pa demonstrashon ku ta bai for di man i eskalá manera esaki a sosodé dia 24 i 25 di yüni último.
Riba djabièrnè 26 di yüni, 23 persona a presentá dilanti di di hues komisario pa asina esaki evaluá e legitimidat di nan detenshon. Esaki pa motibu ku ta sospechá ku e personanan aki a kometé echonan kastigabel. Ta trata aki di instigashon, sendementu di kandela, sakeo (ladronisia) i destrukshon. Por a konstatá ku algun manifestante ku e fin pa mustra nan malkontentu a opta pa kometé un òf mas echo kastigabel, sin tene kuenta ku e konsekuensianan ku esaki por trese kuné. Ta bon pa públiko engeneral tene kuenta ku spesífikamente pa echonan kastigabel aki, ta konta kastigunan pisá.
Mèldu di forma boluntario
Den un komunikado anterior ya Ministerio Públiko a indiká ku lo hasi investigashon riba e personanan ku durante di e manifestashonnan di 24 i 25 di yüni a hasi nan mes kulpabel na un òf mas echo kastigabel. Na e momentu aki ta evaluando imáhennan di video i ta identifikando esnan ku a kometé echonan kastigabel. Den e periodo benidero por spera mas detenshon. Ministerio Públiko un biaha mas ta hasi yamada na tur ku a hasi nan mes kulpabel na un echo kastigabel durante di e manifestashonnan di dos siman pasá, pa entregá nan mes boluntariamente na polis. Pa e personanan aki lo evaluá un forma ku ta pas pa ‘doe af’ e kaso. Pa loke ta trata esnan ku no mèldu nan mes di forma boluntario, polis lo bai ofer na detenshon. Den e kaso aki lo sigui ku un kaso den Korte, loke por resultá den strafnan pisá.
Kastigu di prizòn
Si nos papia porehèmpel di instigashon, ku ta enserá motivá un persona pa kometé un echo kontra lei, nos ta papia di un kastigu di prizòn ku por yega te ku 6 aña. E mesun kastigu aki ta konta pa ladronisia kaminda a logra yega na e artíkulo hòrtá pa medio di kiebro òf ku tabatin ladronisia den kaso di un rebelion (‘oproer’). Den kaso di sendementu di kandela, e persona ku hues a konsiderá kulpabel por haña un kastigu di prizòn te ku 12 aña.
Karchi di kastigu
Personanan ku a kometé un echo kastigabel, lòs for di kastigu di prizòn, lo tin di aber tambe ku un karchi di kastigu, loke riba término largu por tin konsekuensia negativo pa e persona enkuestion. Sigur hóbennan mester tene kuenta ku un karchi di kastigu por stroba den proseso di buskamentu di trabou òf den partisipashon na un proyekto kaminda deklarashon enkuanto kondukta ta nesesario. Ministerio Públiko no tin komo meta pa stroba manifestashon. Ministerio Púliko ta di akuerdo ku kada siudadano tin derecho di manifestá. Esaki mester sosodé si den kuadro di lei. Ministerio Públiko ke kontribuí na seguridat i mantenshon di trankilidat pa komunidat di Kòrsou, kaminda kada persona por sali pa su derecho, di un forma sano i ku rèspèt pa otro i pa propiedat di otro.
OM: MANIFESTEREN IS EEN RECHT, MAAR DAN WEL ZONDER GEWELD
WILLEMSTAD – Het Openbaar Ministerie (OM) gelooft in het recht van elke burger om te manifesteren en voor zijn rechten op te komen als het gaat om onderwerpen die relevant zijn voor hem of voor de samenleving. Het OM heeft kennis genomen van meerdere vreedzame demonstraties die de laatste dagen hebben plaatsgevonden. Desalniettemin wil het OM, in haar rol als onderdeel van de justitiële keten, de samenleving waarschuwen voor het uit de hand lopen van demonstraties zoals de ongeregeldheden, die plaatsvonden op 24 en 25 juni 2020.
Op vrijdag 26 juni verschenen 23 personen voor de rechter-commissaris in verband met de beoordeling van de rechtmatigheid van hun aanhouding. Dit vanwege de verdenking van het plegen van strafbare feiten. Het gaat hier om opruiing, brandstichting, plundering (diefstal) en vernieling. Geconstateerd is dat een aantal manifestanten ervoor gekozen heeft om hun ontevredenheid te uiten door middel van het plegen van één of meerdere strafbare feiten, met alle gevolgen vandien. Het is voor het publiek belangrijk om te weten dat voor deze specifieke strafbare feiten er zware straffen gelden.
Vrijwillig melden
In een eerder bericht is door het OM reeds aangegeven dat er onderzoek wordt gedaan naar personen die zich tijdens de manifestaties van 24 en 25 juni 2020 schuldig hebben gemaakt aan één of meerdere strafbare feiten. Op dit moment worden videobeelden bekeken en personen geïdentificeerd die strafbare feiten hebben gepleegd. De komende tijd worden er dan ook meerdere aanhoudingen verwacht. Het OM roept nogmaals mensen op die zich schuldig hebben gemaakt aan een strafbaar feit tijdens de manifestaties van twee weken terug, om zich vrijwillig te melden bij de politie. Voor die personen zal gekeken worden naar een passende manier om de zaak af te doen. Degenen die zich niet zelf melden, zullen aangehouden worden. Er zal een strafzaak volgen, die kan resulteren in een fikse straf.
Gevangenisstraf
De strafbedreiging voor bijvoorbeeld opruiing (het aanzetten van een ander persoon om een strafbaar feit te plegen), is een gevangenisstraf van ten hoogste 6 jaren. Dezelfde straf kan worden opgelegd voor diefstal, waarbij men de toegang tot het weg te nemen goed heeft verschaft door middel van braak of verbreking, of voor diefstal bij gelegenheid van een oproer. Als het gaat om brandstichting, kan aan degene die daaraan schuldig wordt bevonden een gevangenisstraf tot 12 jaren worden opgelegd.
Strafblad
Personen die een strafbaar feit hebben gepleegd, krijgen los van een gevangenisstraf ook te maken met een strafblad, wat op lange termijn negatieve consequenties kan hebben voor de persoon. Vooral jongeren moeten erop bedacht zijn dat het hebben van een strafblad, het vinden van een baan of deelname aan bepaalde projecten, waarbij een verklaring omtrent goed gedrag nodig is, kan belemmeren.
Het OM is er niet op uit om manifestaties in de weg te staan. Zoals reeds aangegeven, onderschrijft het OM het recht van elke burger om te manifesteren. Dat moet dan wel gebeuren binnen de kaders van de wet. Het OM wil alleen bijdragen aan de veiligheid en handhaving van de rust voor de Curaçaose gemeenschap waar elke burger op een gezonde en respectvolle wijze voor zijn rechten mag opkomen en waar er respect wordt getoond voor elkaar en voor andermans spullen.


text:
Probablemente bo lo relata e palabra ‘Net Worth’ na celebridadnan, doñonan di compania grandi of famianan cu tin hopi rikesa. Pero bo tabata sa cu e concepto di ‘Net Worth’ ta un bon tool pa yuda bo evalua e estado di bo finansas personal?
Pa yuda bo compronde dicon, nos a crea e articulo aki!
Kico ‘Net Worth’ Ta y Con Bo Por Calcula Esaki?
Ora bo mira e palabra ‘Net Worth’ pensa riba ‘Bo Balor Financiero’. Cu esaki nos no ta referi literalmente na e balor financiero di bo persona…Pero mas bien nos ta referi na e relacion entre bo pertenencianan (Assets) y bo debenan (Liabilities). Nos por splica e relacion aki cu e siguiente formula:Assets: Medionan financiero, manera placa riba bo cuenta(nan) di spaar, pero tambe cosnan manera bo propiedadnan of bo pertenencianan cu tin balor.
Liabilities: Debenan.
Pues basicamente, bo ‘Net Worth’ ta mustra e diferencia entre e balor di bo pertencianan y e balor di bo debenan. Si e balor di bo pertenencianan ta mas halto cu e balor di bo debenan, bo ‘Net Worth’ ta un suma positivo. di otro banda, bo lo por tin un ‘Net Worth’ negativo tambe.
Ehemplo di calculacion:
“David tin 27 aña. Despues di a studia pa un temporada na Hulanda, ela bolbe Aruba bek y tin un trabou pa varios aña caba. Na e momento aki David ta huur un apartamento pero e ta desea di bira doño di su propio cas den futuro“
David su situacion financiero:Assets:
-Un cuenta di spaar cu tin un saldo di 5 mil florin
-Un pida tereno cu tin un balor di 30 mil florin
-Un auto balora na 25 mil florin Liabilities:
-Un debe di estudio di 60 mil florin
-Un Car Loan na balor di 20 mil florin
David su ‘Net Worth‘ ta: –20 mil florin* (Assets – Liabilities)
*Por mira cu na e momento aki, David su ‘Net Worth’ ta un suma negativo. Esaki no ta necesariamento straño of malo, pa motibo cu David ta na e ‘comienso’ di su bida profesional y ta den e proceso di ‘build up’ e salud di su finansas personal.
Pero Pakico Bo ‘Net Worth’ Ta Importante?
‘Net Worth’ ta yuda bo persona mira realmente den cua direccion e ‘salud’ di bo finansas personal ta move. Corda cu bo ‘Net Worth’ ta un ‘snapshot’ di bo situacion financiero na e momento cu bo haci e calculacion. Pues, ‘Net Worth’ ta realmente bira un tool importante ora bo haci e calculacion continuamente (tur aña).
Si bo keda tuma decisionnan cu ta bon pa bo finansas personal, bo ‘Net Worth’ lo move den un direccion positivo y crece. Si e suma di bo ‘Net Worth’ ta baha continuamente, esaki por ta un señal cu bo finansas personal no ta saludabel!
Ademas di esaki, bo ‘Net Worth’ ta yuda bo compronde kico bo riesgonan ta tambe. Pa mira dicon, considera lo siguiente:“Si bo perde bo trabou awe y keda sin entrada financiero, probablemente bo no lo por keda paga bo debenan. Si e situacion empeora asina hopi cu bo lo mester bende tur cos, e ganashi di benta lo por cubri tur bo debenan? Si e contesta ta no, por ta ora pa cuminsa mehora e situacion di bo finansas personal“
Kizas bo ta bai calcula bo ‘Net Worth’ y descubri cu e ta un suma negativo. Corda cu e idea no ta pa pone tur bo atencion riba e suma na e momento aki y perde cabes, pero enbes di esey:
- Tuma decisionnan cu ta crece e suma di bo ‘Assets’
- Tuma decisionnan cu ta baha e suma di bo ‘Liabilities’
- Track bo ‘Net Worth’ tur aña!
Si bo tuma e pasonan aki, bo por percura cu bo ‘Net Worth’ ta keda move den un direccion postivo!
Pa un idea di ‘Average Net Worth Per Age Category’, lesa e articulo informativo aki di Intuit (click pa lesa e articulo).


text: KRALENDIJK – Diputado Nina den Heyer a papia tokante Skol i akohida pa mucha ku ta bai kuminsá otro siman djaluna 11 di mei 2020. “Dosentenan di skol ta prepará pa e komienso di skol den un ambiente nobo i diferente for di pasado, esta ku regla nobo. Ta bai atendé kon pa evitá aglomerashon di mayor na skol. Mucha ku ta sufri kebrante di salú no por bai skol. Mester keda kas i partisipá na e skol e motibu dikon e mucha no a bai skol. Lo tin èkstra atenshon pa e parti di higiena i tambe e pouzenan lo bai na un manera adaptá. Di parti di skol lo duna atenshon èkstra pa ku sintimentunan ku por biba serka e mucha tokante henter e situashon di Corona aki. Por tin prekupashon serka mayornan, sinembargo laga nos konfia ku skolnan sa kon atendé ku e situashon. E parti di akohida pa mucha a pidi pa mayornan sigui paga fin di luna. Esaki a sosodé promé ku a bin e ayudo for di Hulanda. Por a konstatá ku apesar ku krèshnan por a hasi petishon pe medidanan di alivio di SZW I EZK, tòg esaki no tabata sufisiente pa kubri nan gastunan. Komo gobièrnu a hasi e petishon pa por uza medionan di Best for kids pa duna sosten adishonal na e krèshnan pa asina kubri parti di e gastunan ku a keda apesar di e alivio di Gobièrnu di Reino. E siman aki ta kaba atendé un ke otro i krèshnan ta bai atendé ku esnan kende a paga kontribushon na e krèsh. Kòrda mantené nos mes na e reglanan di higiena, pasobra nos salú ta den nos mes man,” entre otro diputado den Heyer a menshoná.


text:
Launch di revista Transcend a tuma lugar diabierna
Biblioteca Nacional Aruba a ricibi un ehemplar di e prome edicion di e revista nobo, ‘Transcend: your sustainable source for the ABC islands’, pa su coleccion nacional. Esaki a keda presenta diabierna anochi na Pepia est den un ambiente di un lounge bar chique. Forsa tras di e revista aki ta sra. Rosalie Klein, conocido periodista y fotografo na Aruba. E ta un revista full color cu bunita potret, idioma ta Ingles. E color, calidad y imprenta ta di Interprint. Transcend ta dirigi su mes riba e tema di sostenibilidad na e islanan Aruba, Corsou y Boneiro y lo sali cada dos luna. Transcend kier ta “E fuente di sostenibilidad pa e Isla nan ABC,” cu ta observa, investiga y informa di tur aspecto di desaroyo sostenibel na tres isla. E prome edicion aki ta trece temanan manera oportunidad di energia solar, Beach clean-up, Green Aruba, studiante y Aquaponics, turismo sostenibel, renovacion di centro di Oranjestad, pionero den sostenibilidad, ECO gas y tips con pa spaar awa. Den futuro por spera e.o. tecnologia di panelnan solar, turismo sostenibel, sostenibilidad y herencia cultural y mas topico interesante. Transcend ta trece esaki na un forma cu nan ta spera cu e lectornan ta haya agradabel y informativo. Distrubucion ta bay via Ling & Sons supermarket, Superfood y otro puntonan di benta. Segun Transcend e lo ta disponibel online y via ISSUU tambe. Transcend ta invita tur hende pa “LIKE” y laga comentario riba e TRANSCEND MAGAZINE Facebook page.